title: Henri Toivomäki

text: Toivomäki teki Veikkausliiga-seura FC Lahden kanssa elokuussa 2006 vuoteen 2008 asti ulottuneen sopimuksen, joka sisälsi option vuoteen 2010 saakka. Lahti käytti option ja Toivomäki pelasi vielä tammikuun 2010 loppuun asti Lahdessa, kunnes siirtyi puolen vuoden lainasopimuksella Italian pääsarjassa Serie A:ssa pelanneeseen Atalantaan. Liigaotteluita Toivomäelle kertyi ennen Italiaan siirtymistä yhteensä 39: kaudella 2008 15 ottelua (14 avauksessa) ja 2009 24 ottelua (kaikki avauksessa). Hän saavutti Lahden riveissä Veikkausliigan pronssia vuonna 2008. Vuonna 2009 Lahti osallistui Eurooppa-liigaan, jossa Toivomäki pelasi täydet minuutit kaikissa kuudessa joukkueen ottelussa.


title: Henri Toivomäki

text: Atalantassa Toivomäki pelasi seuran alle 20-vuotiaiden Primavera-joukkueessa. Seura putosi Serie A:sta Serie B:hen kauden 2009–2010 päätteeksi, eikä käyttänyt Toivomäen lainasopimuksessa ollutta osto-optiota. Toivomäki palasi heinäkuussa 2010 Lahteen ja pelasi kauden 2010 aikana yhdeksän Veikkausliiga-ottelua joukkueen riveissä. Myös Lahden kausi päättyi putoamiseen.


title: Henri Toivomäki

text: Tammikuussa 2011 Toivomäki siirtyi 2,5-vuotisella sopimuksella alankomaalaiseen Ajaxiin.


title: Henri Toivomäki

text: U21 maaotteluita Toivomäelle on kertynyt kesäkuuhun 2012 mennessä kymmenen, ja poikamaaotteluita 39, maaleja kaksi. Maajoukkueissa hän on saavuttanut alle 17-vuotiaiden avoimen Pohjoismaiden mestaruusturnauksen pronssin.


title: Junkers

text: Junkers oli saksalainen lentokonetehdas, joka oli kokometallisten koneiden uranuurtaja. Sen perusti Hugo Junkers. Yhtiö toimi Dessaussa Saksassa.


title: Junkers

text: Yhtiön historia alkoi Junkers J1-koneella vuonna 1914. Työ keskeytyi ensimmäisen maailmansodan alkamisen vuoksi, mutta prototyypin ensilento tapahtui vuonna 1915. J2 oli sen variaatio. J3:ssa käytettiin teräslevyn sijasta duralumiinia. J4 otettiin sarjatuotantoon: sitä valmistettiin 186 kappaletta. J8 pääsi myös sarjatuotantoon Fokkerin valmistamana tunnuksella J10. J11 oli viimeinen sodanaikainen Junkers–malli.


title: Junkers

text: Sodan jälkeen Fokker valmisti lisenssillä Junkersin koneita Hollannissa, koska Versailles’n rauhansopimus kielsi lentokoneiden valmistuksen Saksalta. J8-koneesta Junkers teki hyvin myyneen F-13-matkustajakoneen, joita myös osittain Junkersin omistama suomalainen lentoyhtiö Aero hankki. Vuonna 1926 valmistukseen tulivat Junkers W 33 ja Junkers W 34, joilla oli sekä sotilas- että siviilitilaajia. Koneet saavuttivat useita maailmanennätyksiä.


title: Junkers

text: Junkers pohti vuonna 1924 80-paikkaisen koneen suunnittelua. Myöhemmin tämän esitutkimuksen tietoja käytettiin Junkers G.38-koneen suunnittelussa. Lufthansa otti koneen käyttöönsä.


title: Junkers

text: 1930-luvulla Junkers sai uudelleen varusteltavalta Luftwaffelta tilauksia kuljetuskoneista: Junkers Ju 52 ja Junkers Ju 90. Ju 52:n suunnittelu oli alkanut jo vuonna 1928. Ranska ja Espanja valmistivat niitä vielä 1940-luvun jälkipuolellakin.


title: Junkers

text: Junkers Ju 86 -pommittaja tilattiin vuonna 1934, sen pinnoitteena ei enää käytetty aaltopeltiä koneen aerodynamiikan parantamiseksi. Seuraaja oli Junkers Ju 89.


title: Junkers

text: 1930-luvun alun lamavuosina yhtiön taloudellinen tilanne heikkeni siinä määrin, että valtio otti sen hallintaansa vuonna 1933. Hugo Junkers syrjäytettiin samalla yhtiön johdosta. Uudeksi johtajaksi valittiin Heinrich Koppenberg. Hugo Junkers kuoli vuonna 1935.


title: Junkers

text:
Sotakoneita:
Sodan lopulla yhtiö tuotti suihkumoottoreita Me 262-hävittäjiin. Junkers kehitti sodan lopulla kuusimoottorista suihkumoottoripommittajaa Junkers Ju 287.


title: Junkers

text: Yhtiö jatkoi toimintaansa toisen maailmansodan jälkeen ja fuusioitui MBB-yhtiöön.


title: Graveland

text: Graveland on puolalainen black metal -yhtye, joka perustettiin vuonna 1992. Lyriikoiden aiheita pääasiassa nationalismi, luonto ja pakanuus.


title: Arthur Benjamin

text: Arthur Leslie Benjamin (18. syyskuuta 1893 Sydney – 10. huhtikuuta 1960 Lontoo) oli australialainen säveltäjä.


title: Arthur Benjamin

text: Benjamin opiskeli Royal College of Musicissa ja palveli ensimmäisen maailmansodan aikana ilmavoimissa. Vuonna 1919 hänestä tuli Sydneyssä pianonsoiton professori. Vuonna 1921 hän palasi Englantiin, jossa hänen oppilaitaan oli muiden muassa Benjamin Britten.


title: Arthur Benjamin

text: Benjamin kuoli syöpään vuonna 1960. Hänen tuotantoonsa kuuluu muun muassa oopperoita ("The Devil Take Her", "Prima Donna", "Mañana"), orkesteriteoksia, lauluja, elokuvamusiikkia ja vuonna 1938 sävelletty "Jamaican Rumba". Hän kirjoitti myös teoksen "Storm Clouds" Alfred Hitchcockin elokuvaan "Mies joka tiesi liikaa".


title: Vasili Tšuikov

text: Vasili Ivanovitš Tšuikov (Василий Иванович Чуйков) (12. helmikuuta 1900 – 18. maaliskuuta 1982) oli Neuvostoliiton marsalkka, joka toisen maailmansodan aikana sai kahdesti, vuosina 1944 ja 1945, Neuvostoliiton sankarin arvonimen.


title: Vasili Tšuikov

text: Vasili Tšuikov syntyi 12. helmikuuta vuonna 1900 talonpoikaisperheeseen. Hän liittyi puna-armeijaan Venäjän vallankumouksen aikana ja opiskeli myöhemmin Frunzen sotilasakatemiassa. Hän palveli vuosina 1926-27 Kiinassa Tšiang Kai-šekin sotilasneuvonantajana sekä osallistui Itä-Puolan valtaamiseen vuonna 1939 ja osallistui myös talvisotaan seuraavana vuonna. Toukokuussa 1942 hänet kutsuttiin takaisin ja nimitettiin ottamaan 62. armeijan komento Stalingradin taistelussa. 62. armeija ylennettiin 8. kaartinarmeijaksi voitokkaan taistelun jälkeen. Hän komensi 8. kaartinarmeijaa osana 1. Valko-Venäjän rintamaa ja johti sen etenemistä Puolan halki kohti Berliiniä, jonka Puna-armeija valtasi Berliinin taistelussa huhtikuussa 1945.


title: Vasili Tšuikov

text: Sodan jälkeen hän jäi Saksaan ja oli 1949–1953 Neuvostoliiton armeijan Saksan-joukkojen komentaja. Sen jälkeen hänet nimitettiin Kiovan sotilaspiirin komentajaksi. Palvellessaan Kiovassa 1955 hänet ylennettiin Neuvostoliiton marsalkaksi.


title: Vasili Tšuikov

text: Vuosina 1960–1964 Tšuikov toimi Neuvostoliiton maavoimien komentajana ja Neuvostoliiton apulaispuolustusministerinä. Vuodesta 1961 alkaen hän oli myös Neuvostoliiton siviilipuolustuksen johtaja. Lisäksi hän oli myös puolustusneuvoston johtaja 1961–1972, jolloin hän jäi eläkkeelle.


title: Vasili Tšuikov

text: Tšuikov oli Neuvostoliiton kommunistisen puolueen keskuskomitean jäsen vuodesta 1961 kuolemaansa asti, 18. maaliskuuta 1982.


title: Vasili Tšuikov

text: Tšuikov toimi asiantuntijana Stalingradin taistelun muistomerkin rakentamisessa. Muistomerkki rakennettiin entisen tataarien hautakummun Mamajevin kurgaanin päälle, johon myös Tšuikov haudattiin. Hänestä tuli ensimmäinen marsalkka, joka on haudattu Moskovan ulkopuolelle.


title: Reinin-Mainin S-Bahn

text:
Reinin-Mainin S-Bahn ("S-Bahn Rhein-Main") on Frankfurt am Mainin kaupungin ympärille kehittynyt paikallisjunajärjestelmä läntisessä Saksassa. Frankfurtin lisäksi se kattaa alueen suurista kaupungeista myös Wiesbadenin, Mainzin, Darmstadtin ja Offenbachin, tavoittaen kaikkiaan noin 3,4 miljoonaa ihmistä. Päivittäin S-Bahn-verkostoa käyttää noin 400 000 matkustajaa, sen ja kaukoliikenteen lisäksi aluetta palvelevat myös paikallisjunat sekä Frankfurtin metro ("U-Bahn Frankfurt"). Liikennöinnistä vastaa nykyään yksin Deutsche Bahnin tytäryhtiö DB Regio. Alueen nimi tulee sen halki virtaavista Reinin ja Mainin joista.
Rein-Mainin S-Bahn koostuu 9 linjasta, joiden yhteispituus on noin 303 kilometriä ja joilla on yhteensä 108 asemaa. Kaikki linjat kulkevat Frankfurtin päärautatieasema kautta, ja linjaa S7 lukuun ottamatta myös Frankfurtin keskustan alitse niin kutsuttua "Citytunnelia" pitkin. Frankfurtin tunneliosuutta lukuun ottamatta linjat ovat kuitenkin pääsääntöisesti maanpinnalla kulkevia. Linjat S3 ja S4 sekä linjat S8 ja S9 ovat käytännössä yksi linja kahdella vaihtoehtoisella reitillä.


title: Reinin-Mainin S-Bahn

text: Mallin 420 junat otettiin käyttöön ensimmäisenä Münchenissä vuonna 1971, seuraavan vuoden olympialaisia silmällä pitäen. Frankfurtiin junat saapuivat vuonna 1976, Reinin-Mainin S-Bahn -verkon avajaisiin asti kuitenkin lähinnä koulutuskäyttöön. Malli 420 muodosti vuosikymmenet Reinin-Mainin S-Bahnin kaluston yksinään, mutta valmistuksen päätyttyä vuonna 1997 on aloitettu kalustouudistus seuraajamalli 423:n hyväksi. Kaikkiaan mallia 420 valmistettiin kahdeksan sarjaa, joista sarjojen 2-6 junia päätyi myös Frankfurtin alueelle. Sarjat 4-6 tosin pääasiassa siirrettiin alueelle 2000-luvun alussa käytettyinä Stuttgartista, ja useita yksiköitä on sittemmin jo romutettu. Samaten 2. sarjan junat on jo kauttaaltaan joko romutettu tai siirretty Reinin-Ruhrin verkkoon Esseniin. Jäljelle jääneiden 70 junayksikön on tarkoitus jatkaa kevyen modernisoinnin jälkeen käytössä vuoteen 2014 asti.


title: Reinin-Mainin S-Bahn

text: Malli 423 vastaa ulkoisilta mittasuhteiltaan jo vanhentunutta mallia 420, ja onkin tarkoitettu puhtaasti tätä korvaamaan. Tärkeimpiä käytännön parannuksia edeltävään malliin ovat huomattavasti kevyempi runko, sekä tilavampi ja helppokulkuisempi matkustamo. Mallin valmistus aloitettiin vuonna 1998, ja ensimmäiset yksiköt saapuivat Reinin-Mainin verkkoon vuonna 2003. Malli on jo linjoilla S1, S4, S5 ja S6 ainoana kalustona, ja sen on määrä korvata malli 420 kaikilla linjoilla joulukuuhun 2006 mennessä. Toistaiseksi sitä ei kuitenkaan käytetä Rheinland-Pfalzin osavaltion läpi kulkevissa junissa (käytännössä linjan S8 Mainzin läpi kulkevat junat), sillä osavaltio kieltäytyi osallistumasta kalustouudistuksen rahoittamiseen. Mallin 423 junayksiköitä (sarjat 3-5) on alueella käytössä sata kappaletta, viimeisten tilattujen yksiköiden saavuttua kesällä 2007.


title: Los Angeles Rams

text: Los Angeles Rams on Yhdysvalloissa NFL:ssä pelaava amerikkalaisen jalkapallon seura. Se pelaa National Football Conferencen läntisessä divisioonassa, NFC Westissä. Seuran kotipaikka on Los Angelesissa Kalifornian osavaltiossa.


title: Los Angeles Rams

text: Rams aloitti NFL:ssä vuonna 1937 Clevelandissa Ohion osavaltiossa. Vuonna 1946 nimi vaihtui Los Angeles Ramsiksi, kun joukkue muutti Los Angelesiin Kalifornian osavaltioon. Vuonna 1980 Rams säilytti nimensä, kun joukkue muutti Los Angeles Memorial Coliseum -stadionilta Anaheim Stadiumille Anaheimiin, Kaliforniaan. Vuonna 1995 joukkue siirtyi St. Louisiin, jossa se pelasi 66 000 hengen Edward Jones Dome -stadionilla. 2016 Joukkueen Los Angelesiin siirtymisen jälkeen joukkue pelaa Los Angeles Memorial Coliseumissa kunnes uusi areena valmistuu.


title: Los Angeles Rams

text: Rams-niminen joukkue on voittanut NFL:n mestaruuden kolmesti, 1945, 1951 ja Super Bowl XXXIV:n (1999).


title: Los Angeles Rams

text: Tammikuussa 2016 NFL päätti joukkueen siirtämisestä takaisin Los Angelesiin, jonne joukkue siirtyy pelaamaan kaudeksi 2016.


title: Final Destination – viimeinen määränpää

text: Final Destination – viimeinen määränpää ("Final Destination") on vuonna 2000 ensi-iltansa saanut James Wongin ohjaama kauhu-/trillerielokuva. Elokuvan piti alun perin olla yksi jakso televisiosarjaan "Salaiset kansiot". Elokuvasta on tehty myös neljä jatko-osaa: "Final Destination – viimeinen määränpää 2" (2003), "Final Destination – viimeinen määränpää 3" (2006), "The Final Destination" (2009) ja "Final Destination 5" (2011).


title: Final Destination – viimeinen määränpää

text: Ennen luokkaretkelle Pariisiin lähtöä Alex Browning (Dewon Sawa) näkee näyn, jossa heidän lentokoneensa räjähtää heti nousun jälkeen. Niinpä hän ja muutama ystävänsä jättäytyvät pois lennolta. Näky toteutuukin, mutta joukkoa alkaa ajaa takaa itse Kuolema, joka haluaa heidät hengiltä. Yksi kerrallaan he kuolevat erilaisissa onnettomuuksissa.


title: Final Destination – viimeinen määränpää

text: Kuoleman alkuperäinen suunnitelma oli surmata kaikki 40 oppilasta ja neljä opettajaa, mutta Alexin nähtyä näyn kuusi oppilasta ja yksi opettaja jäävät lentokentälle. Alexin näyn mukaisesti lentokone räjähtää, eikä eloonjääneitä ole.


title: Final Destination – viimeinen määränpää

text: Kuoleman alkuperäisessä suunnitelmassa kuolemisjärjestys olisi ollut: Tod, Terry, neiti Lewton, Carter, Billy, Clear, Alex. Alex saa vihiä suunnitelmasta Todin kuoleman jälkeen ruumishuoneella ja saa selville järjestyksen Terryn kuoleman jälkeen.


title: Final Destination – viimeinen määränpää

text: Tod: Kuolee kuristuttuaan pyykkinaruun omassa kylpyhuoneessaan. Alex saa vihjeen Todin kuolemasta, kun hän suutuksissaan heittää sanomalehden tuulettimeen. Tuuletin silppuaa palan, joka päätyy Alexin polvelle. Lappu repeytyy sanasta ”Today” muotoon ”Tod”.


title: Final Destination – viimeinen määränpää

text: Terry: Jää bussin alle. Alex näkee kahvilan ikkunasta linja-auton heijastuksen, mutta ympärillä ei kulje yhtäkään linja-autoa.


title: Final Destination – viimeinen määränpää

text: Neiti Lewton: Hän kaataa teetä kuppiin ja näkee siinä pääkallon. Pelästyessään hän heittää veden lattialle. Hän ottaa jääkaapista jääpaloja ja vodkaa. Liian suuren lämmönvaihtelun vuoksi mukiin tulee pieni halkeama, jota Lewton ei huomaa. Hän menee olohuoneeseen ja vuotavasta mukista tippuu vodkaa tietokoneen päälle. Huomatessaan sen savuavan hän lähestyy tietokonetta jolloin se räjähtää ja näytön pala iskeytyy Lewtonin kurkkuun. Lewton juoksee hädissään keittiöön ja liukastuu veteen, jonka oli heittänyt lattialle. Lewton kurkottaa pöydällä olevaa pyyhettä ja sen mukana pyyhkeen alla ollut veitsisarja putoaa Lewtonin päälle, yhden iskeytyessä lähelle hänen sydäntä. Alex on ennakoinut Lewtonin kuolevan seuraavaksi ja saapuu hänen asunnolleen. Alex saapuu keittiöön ja huomaa Lewtonin. Alex koettaa kurottautua pyyhkeeseen tyrehdyttääkseen verenvuodon, mutta tippuneesta vodkasta aiheutunut tulipalo saa aikaan pienen räjähdyksen, joka kaataa tuolin Lewtonin päälle painaen veitsen syvemmälle. Samaan aikaan kaasuputkeen tulee vuoto ja Alex ehtii täpärästi ulos ennen talon räjähtämistä.


title: Final Destination – viimeinen määränpää

text: Billy: Pää irtoaa junan alta lentävästä raudan kappaleesta.


title: Final Destination – viimeinen määränpää

text: Carter: Jättimäinen mainostaulu osuu häneen.


title: Final Destination – viimeinen määränpää

text: Lopulta Alex ja Clear jäävät ainoiksi, jotka säästyvät Kuolemalta. Kuitenkin Alex oli lähellä kuolla ennen Carterin kuolemaa. Hän pelasti Clearin palavasta autosta, joka oli lähellä räjähtää, pidellen kiinni hajonneesta sähköjohdosta, joka olisi räjäyttänyt auton. Alex sai kuitenkin itse suuren sähköiskun, mutta säilyi silti hengissä.


title: Interactive Achievement Awards

text: D.I.C.E. Awards (entinen Interactive Achievement Awards, IAA) on Academy of Interactive Arts & Sciencesin (AIAS) vuodesta asti järjestämä videopelipalkintogaala. Nimi on muutettu vuonna .


title: Interactive Achievement Awards

text: Palkinnot myönnetään edellisen kalenterivuoden julkaisuille.


title: Interactive Achievement Awards

text: The Immersive Reality Game of the Year was added for consideration of 2016 games to award those in the growing area of virtual reality and augmented reality games.


title: Interactive Achievement Awards

text: This award was added to honor games from 2016 onward in technical achievements for virtual reality and augmented reality.


title: Interactive Achievement Awards

text: The D.I.C.E. Sprite Award was added for the 2015 awards ceremony to honor "a game having disproportionate resources for development and exposure (as compared to AAA titles), represent a higher degree of risk tolerance and advances our industry with innovative gameplay and experiences".


title: Interactive Achievement Awards

text: The Technical Impact Award was added for the 2015 awards ceremony to recognize "unique innovations that contribute to the ongoing progress of interactive media".


title: Interactive Achievement Awards

text: The Academy of Interactive Arts & Sciences has annually inducted into its "Hall of Fame" video game developers that have made revolutionary and innovative achievements in the video game industry/computer game industry.


title: Interactive Achievement Awards

text:
The Lifetime Achievement Award is given "for individuals whose accomplishments span a broad range of disciplines over a lengthy career in the industry".
The Pioneer Award is given "for individuals whose career spanning work has helped shape and define the interactive entertainment industry".


title: Interactive Achievement Awards

text: Since 2000, the annual award show has been hosted by many notable figures from the entertainment world.


title: Athelstan

text: Athelstan ("Æþelstān", n. 895 – 27. lokakuuta 939) oli Englannin kuningas vuosina 924–939. Hän oli Edvard Vanhemman vanhin poika ja Alfred Suuren pojanpoika. Hänen äitinsä Ecgwynn oli luultavasti Edvardin rakastajatar eikä virallinen aviopuoliso.


title: Athelstan

text: Isänsä ja isoisänsä tapaan Athelstan oli erinomainen sotilasjohtaja ja laajensi valtakuntaa merkittävästi. Vaikka hänen edeltäjänsä olivat kutsuneet itseään Englannin kuninkaaksi, Athelstan oli ensimmäinen "de facto" Englannin kuningas.


title: Athelstan

text: Kun Edvard Vanhempi kuoli heinäkuussa 924, hänen seuraajakseen tuli, ainakin Wessexissä, hänen vanhin aviolapsensa Ethelweard. Merciassa kuninkaaksi valittiin kuitenkin Athelstan. "Anglosaksien kronikan" Worcesterin käsikirjoitus viittaa Athelstaniin kuninkaana "mercialaisten valitsemana", muiden mukaan hän yksinkertaisesti "peri kuningaskunnan". Ethelweard kuitenkin kuoli sopivasti oltuaan vallassa vain kuusitoista päivää (tietoa ei ole edesauttoiko Athelstan tämän tapahtumista) ja Athelstanille siirtyivät kaikki hänen isänsä maa-alueet.


title: Athelstan

text: Athelstan valloitti vuosina 927–928 Jorvikin (York) tanskalaisilta (hänen sisarensa oli naitettu vuonna 926 kruunajaisten jälkeen Yorkin viikinkikuningas Sihtricille) ja miehitti Northumberlandin. "Anglosaksien kronikan" mukaan muut Ison-Britannian hallitsijat näyttäisivät alistuneen hänelle Bamburghissa.


title: Athelstan

text: Vuonna 937 Athelstan voitti Brunanburhin taistelussa Skotlannin kuninkaan Konstantin II:n sekä walesilaisten ja Dublinin tanskalaisten kokoaman liiton. Taistelussa kaatui viisi brittikuningasta (joidenkin lähteiden mukaan irlantilaista) ja seitsemän jaarlia.


title: Athelstan

text: Athelstanin laatimat lait vahvistivat kuninkaallista kontrollia laajassa kuningaskunnassa. Hän myös solmi vahvat yhteydet manner-Eurooppaan. Useat hänen siskoistaan ja siskopuolistaan naitettiin ympäri Euroopan hoveja: Eadgifu nai Kaarle Yksinkertaisen, Eadhild frankkien herttuan Hugo Suuren, Eadgyth Länsi-Rooman tulevan keisarin Otto I Suuren ja Aelfgifu Burgundin Konrad III:n. Norjan ensimmäisen kuninkaan Harald Kaunotukan nuorin poika Haakon Hyvä oli hänen kasvattipoikansa.


title: Athelstan

text: Athelstan kuoli Gloucesterissa valtansa huipulla lapsettomana. Hänet haudattiin Malmesburyn luostariin. Valta siirtyi hänen nuoremmalle velipuolelleen Edmundille.


title: Cannes Classical Awards

text: Cannes Classical Awards oli vuonna 1995 perustettu klassisen musiikin palkinto, joka myönnetään MIDEMin musiikkimessujen yhteydessä Cannesin kaupungissa Ranskassa. Palkinnot jaettiin vuosittain parhaille taidemusiikin levytyksille noin kahdessakymmenessä eri luokassa. Sen seuraaja on vuodesta 2011 alkaen ICMA.


title: Hamm

text: Hamm on kaupunki Nordrhein-Westfalenin osavaltiossa Saksassa. Kaupunki sijaitsee Lippejoen varrella, Ruhrin metropolialueen koillisosassa ja on pinta-alaltaan noin 226 km². Vuoden 2011 väestönlaskennassa siellä oli 176 037 asukasta.


title: Hamm

text: Hammin perusti Markin kreivi Adolf I vuonna 1226. Sana "Hamm" tarkoittaa ”kulmaa” vanhassa alasaksan murteessa, jota alueella tuolloin puhuttiin; nimitys tulee kaupungin sijainnista Lippe- ja Ahse-jokien liki suorakulmaisessa yhteenvirtauskohdassa. Vuonna 1469 Hammista tuli Hansaliiton jäsen, ollen yksi tärkeimmistä alueensa silloisista keskittymistä. 1800-luvulla kivihiilen kaivu sekä teräksen tuotanto tuli Hammissa tärkeäksi, kuten myös muualla Ruhrin alueella.


title: Hamm

text: Vaikka Hamm on ollut olemassa jo keskiajalta lähtien, kaupungin vanhojen rakennusten kanta ei ole kovinkaan suuri. Tämä johtuu niin kolmikymmenvuotisen sodan tuhoista kuin toisen maailmansodan ilmapommituksista, joissa molemmissa valtaosa kaupungin rakennuskannasta tuhoutui. Hammissa on yksi Euroopan suurimmista hindutemppeleistä, 2002 valmistunut Sri Kamadchi Ampalin temppeli.


title: Hamm

text: Hammissa on tärkeä rautateiden risteysasema. Kaupunki sijaitsee Bundesautobahn 1:n ja Bundesautobahn 2:n risteämiskohdan lähellä. Kaupungissa on runsaasti raskasta teollisuutta, joka tuottaa muun muassa johtoja, kaapeleita ja elektroniikkaa.


title: Kasper Schmeichel

text: Kasper Peter Schmeichel (s. 5. marraskuuta 1986 Kööpenhamina, Tanska) on tanskalainen jalkapalloilija, joka on pelipaikaltaan maalivahti. Hän edustaa Englannin Valioliigassa pelaavaa Leicester Cityä. Tämän lisäksi hän kuuluu myös Tanskan jalkapallomaajoukkueeseen.


title: Kasper Schmeichel

text: Schmeichel liittyi Manchester Cityn edustusjoukkueeseen seuran junioreista tammikuussa 2004, ja oli sittemmin vakiokasvo reservijoukkueessa. Vuoden 2006 alussa hän oli neljän ottelun ajan lainalla Darlingtonissa. Helmikuun loppupuolelta kauden loppuun hän oli lainalla Buryn riveissä pelaten 15 ottelua. Hän jatkoi lainasopimuksella samassa seurassa seuraavan kauden alussa 14 ottelun ajan. Vuoden 2007 tammi-toukokuussa hän pelasi 15 ottelua lainasopimuksella Skotlannin Valioliigassa, Falkirkissa.


title: Kasper Schmeichel

text: Schmeichel pelasi debyyttiottelunsa Manchester Cityn ykkösjoukkueessa 11. elokuuta 2007 Valioliigakauden avausottelussa West Hamia vastaan; ottelu päättyi Cityn 2-0-voittoon. Hän pelasi kauden 2007–2008 seitsemän ensimmäistä valioliigaottelua, muun muassa Cityn voittaessa Manchester Unitedin 1–0. Lokakuun alusta vuoden loppuun hän oli lainalla Cardiff Cityssä ja kevätkaudella kaksi kuukautta Coventry Cityssä.


title: Kasper Schmeichel

text: Schmeichel pelasi kaudella 2008–2009 vain yhden ottelun Manchester Cityssä. Hän siirtyi elokuussa 2009 kakkosliigassa pelanneeseen Notts Countyyn, jossa pelasi sarjavoittoon päättyneellä kaudella 43 liigaottelua. FA Cupissa hän oli pudottamassa valioliigan Wigania Notts Countyn edetessä 16 parhaan joukkoon. Kesällä 2010 hän siirtyi Leeds Unitediin, jossa pelasi yhden kauden.


title: Kasper Schmeichel

text: Schmeichel siirtyi kesällä 2011 mestaruussarjassa pelanneeseen Leicesteriin runsaan miljoonan punnan siirtosummalla. Seuraavien kolmen kauden aikana hän pelasi seuran kaikki liigaottelut. Leicesterin noustua valioliigaan hän pelasi kaudella 2014–2015 yhteensä 24 ottelua, poissaolojen syynä olivat lähinnä loukkaantumiset. Seuraavalla kaudella hän pelasi jokaisen valioliigaottelun alusta loppuun Leicesterin voittaessa mestaruuden.


title: Kasper Schmeichel

text: Schmeichel pelasi ensimmäisen A-maaottelunsa Tanskan maajoukkueessa Makedoniaa vastaan helmikuussa 2013. Hän nousi Tanskan ykkösmaalivahdiksi pelattuaan kaikki Tanskan ottelut vuoden 2016 EM-kisojen karsinnoissa. Kaikkiaan hän on pelannut 39 maaottelua (31.7.2018 mennessä).


title: Kasper Schmeichel

text: Schmeichelin isä on entinen maalivahti Peter Schmeichel, joka pelasi uransa loppupuolella myös Manchester Cityssä.


title: Nepos

text: Nepos tarkoittaa seuraavia antiikin Roomassa eläneitä henkilöitä:


title: Joey Barton

text: Joseph "Joey" Barton (s. 2. syyskuuta 1982 Huyton, Liverpool) on englantilainen jalkapalloilija. Barton pelasi viimeksi Englannin Valioliigassa pelaavassa Burnleyssä vuonna 2017.


title: Joey Barton

text: Joey Barton aloitti pääsarjauransa Englannin Valioliigassa Manchester Cityn joukkueessa Boltonia vastaan vuonna 2003. Bartonilla oli sopimus Cityn kanssa vuoteen 2010 asti, mutta hän joutui vaikeuksiin pahoinpideltyään seurakaverinsa ja saatuaan vankeustuomion, minkä myötä hänet myytiin kesällä 2007 Newcastle Unitediin 5,8 miljoonan punnan siirtokorvauksella. Kahden kauden aikana Barton pääsi pelaamaan 32 ottelussa tehden niissä kaksi maalia. Kun Newcastle United putosi keväällä 2009 Valioliigasta, Barton jatkoi uraansa seurassa pelaten Englannin mestaruussarjassa 15 ottelussa tehden yhden maalin. Kausi 2009–2010 päättyi Mestaruussarjan mestaruuteen.


title: Joey Barton

text: Barton siirtyi Queens Park Rangersiin elokuussa 2011. Barton pelasi kaudella 2011-2012 Queens Park Rangersissa yhteensä 31 liigaottelua, mutta otti kauden viimeisessä pelissä punaisen kortin, ja sai 12 ottelun pelikiellon. Pitkästä Valioliigaa koskevasta pelikiellosta johtuen Barton etsi aktiivisesti uutta seuraa Euroopan muista sarjoista ja siirtyi lainasopimuksella kaudeksi 2012–2013 Marseille'hin. Hän pelasi Marseillessa lopulta 33 ottelua, joissa syntyi 1 maali. Lainapestinsä jälkeen Barton pelasi seuraavalla kaudella Mestaruussarjaan pudonneessa Queens Park Rangersissa 39 ottelua ja teki niissä kolme maalia. QPR nousi kauden jälkeen takaisin Valioliigaan. Barton pelasi vielä yhden kauden Queens Park Rangersissa ja siirtyi kaudeksi 2015–2016 Mestaruussarjassa pelanneeseen Burnleyhyn.


title: Joey Barton

text: Kaudelle 2016–2017 Barton siirtyi jälleen uuteen seuraan, tällä kertaa Skotlannin Valioliigan Rangersiin kaksivuotisella sopimuksella. Syyskuussa 2016 Barton hyllytettiin kolmeksi viikoksi hänen tapeltuaan joukkueen harjoituksissa keskikenttäpelaaja Andy Hallidayn kanssa. Marraskuussa 2016 Barton purki yhteisymmärryksessä sopimuksena Rangersin kanssa.


title: Joey Barton

text: Tammikuussa 2017 Barton palasi Englannin Valioliigan Burnleyhyn. Hän ehti pelata toisen Burnley-sopimuksensa aikana kaikkiaan 18 ottelua, kunnes hänen sopimuksensa purettiin vedonlyöntirikkeen takia. Barton sai 26. huhtikuuta 18 kuukauden pelikiellon Englannin jalkapalloliitolta. Barton myönsi, että vuosina 2006–2016 hän loi vetoa peräti 1 260 ottelusta, joista usea oli samoista sarjoista joissa hän itse pelasi tuona aikana. Hän sai rikkeestään vajaan 39 000 euron sakon.


title: Joey Barton

text: Barton on pelannut myös yhden ottelun Englannin maajoukkueessa.


title: Joey Barton

text: Barton on ollut paljon julkisuudessa väkivaltaisen käytöksensä vuoksi. Hän on ollut useita otteluita pelikielloissa, mutta myös pidätettynä tappeluidensa vuoksi. Vuonna 2004 hän tappeli seuransa harjoituksissa ja heinäkuussa 2005 tappeli alaikäisen Everton-fanin kanssa Thaimaassa joutuen kotiin Manchester Cityn harjoitusleiriltä. Toukokuussa 2007 Barton pahoinpiteli joukkuetoverinsa Ousmane Dabon tapeltuaan tämän kanssa harjoituksissa. Tästä hän sai puolen vuoden vankeustuomion, mutta vapautui 77 päivän jälkeen. Vankeustuomio päätti myös Bartonin uran Manchester Cityssä.


title: Joey Barton

text: Bartonin veli on tuomittu kirvesmurhasta.


title: Joey Barton

text: Vankeustuomionsa jälkeen Barton on myöntänyt ongelmiensa johtuvan alkoholismista ja hän on pyrkinyt raittiuteen.


title: Ayumi Hamasakin diskografia

text: Tämä on luettelo Ayumi Hamasakin virallisista julkaisuista.


title: Ayumi Hamasakin diskografia

text: Luettelossa on vain Hamasakin levy-yhtiön Avex Traxin sivuilla mainitut julkaisut. Luettelossa eivät ole mukana Hamasakin samannimiset single ja albumi "NOTHING FROM NOTHING", jonka hän julkaisi ennen sopimustaan Avexin kanssa. Kyseisistä julkaisuista on vain vähän tietoa saatavilla.


title: Ayumi Hamasakin diskografia

text: Kuudennesta studioalbumista alkaen on Hamasakin jokaisesta julkaisusta tehty vähintään kaksi eri versiota, yleensä pelkän CD:n sekä CD:n ja DVD:n sisältävät versiot. Versioiden erona on yleensä erilainen kansi ja toisen mukana tuleva DVD, joka voi sisältää musiikkivideoita ja albumin tekoon liittyviä videoita. Luettelossa ei ole mainittu albumi- tai singlejulkaisujen eri versioita erikseen, paitsi kokoelmien, remix-albumien sekä DVD- ja videojulkaisujen eri versiot, sillä niillä on eri kappaleet. Ensimmäisten singlejen uudelleenjulkaisuissa on alkuperäisten kappaleiden lisäksi uusia remix-kappaleita.


title: Ayumi Hamasakin diskografia

text: Ayumi Hamasaki on myös julkaissut Avex Traxin Song Nation -singlen "a song is born", jonka hän esitti yhdessä KEIKOn kanssa. Single on julkaistu 12. joulukuuta 2001.


title: Kagoshiman prefektuuri

text: Kagoshiman prefektuuri () on yksi Japanin 47:stä prefektuurista. Prefektuuri sijaitsee Kyūshūn saarella Japanissa ja sen pääkaupunki on Kagoshima.


title: Kagoshiman prefektuuri

text: Kagoshiman prefektuuri sijaitsee Kyushun saaren eteläisimmässä päässä. Sen naapuriprefektuurit ovat Kumamoto pohjoisessa ja Miyazaki idässä. Muilta suunnilta sitä ympäröi Tyynimeri. Rantaviivaa prefektuurissa on saaret mukaan lukien 2 632 kilometriä. Yli 100 metriä leveitä saaria on 145 joista vain 27 on asuttuja. Prefektuurin eteläreunassa sijaitsevat Satsuman ja Osumin niemimaat ja niiden välissä Kagoshiman satama. Prefektuurin maaperä on tuliperäistä ja alueella on runsaasti sekä aktiivisia että uinuvia tulivuoria. Näistä tunnetuin on Kagoshiman satamassa sijaitseva edelleen aktiivinen Sakurajima.


title: Kagoshiman prefektuuri

text: Prefektuurin vuoden keskilämpötila on 18.5 °C.


title: Kagoshiman prefektuuri

text:
Merkkejä Yayoi-kauden asutuksesta on näkyvillä ympäri Kagoshimaa. Nykyinen prefektuuri koostuu vanhoista Osumin ja Satsuman provinsseista.
Kagoshima keskittyy elintarviketeollisuuteen ja sillä on laaja tarjonta kala- ja maataloustuotteita. Mustat siat ja naudat sekä vihreä tee ovat prefektuurin erikoisuuksia. Kagoshima on ainoa prefktuuri Japanissa josta löytyy avaruustutkimukseen ja rakettien laukaisuun tarkoitetut välineet.


title: Kagoshiman prefektuuri

text: Yakushiman saarella kasvaa, ainoastaan kyseisellä saarella tavattuja, tuhansia vuosia vanhoja sugi-puita ("Cryptomeria japonica"). Alue kattaa 21% saaresta ja se valittiin UNESCOn maailmanperintöluetteloon ensimmäisten joukossa Japanissa 1993. Muita suosittuja vierailupaikkoja prefektuurissa ovat Reimei-kanin museo, Kirishiman ulkoilmamuseo ja Amamin puisto.


title: Sihtric

text: Sihtric, tunnettu myös iirinkielisellä nimellä Sihtric Caoch ('yksisilmäinen'), skandinaaviselta nimeltään todennäköisesti Sigtrygg (k. 927), oli Dublinista lähtöisin ollut viikinkikuningas, joka hallitsi Jorvikin (York) kuninkaana 900-luvun alussa. Ennen tuloaan kuninkaaksi hän oli linnoittautunut Dubliniin vuonna 917 ja torjui Taran kuninkaan yrityksen ajaa hänet pois kukistamalla tämän Islandbridgen taistelussa vuonna 919. Vuonna 920, sukulaisensa Jorvikin kuninkaan Ragnallin kuoltua, hän siirtyi Jorvikiin tullen uudeksi kuninkaaksi. Hän hyökkäsi Mercian kuningaskuntaan Merseyjoelta, joka muodosti osan Jorvikin ja Mercian välisestä rajasta.


title: Sihtric

text: Vuonna 926 Sihtric meni naimisiin Englannin kuninkaan Athelstanin siskon kanssa. Sithric kuoli yllättäen vuotta myöhemmin.


title: Oscar Peterson

text: Oscar Emmanuel Peterson CC, CQ, O.Ont., (15. elokuuta 1925 Montréal – 23. joulukuuta 2007) oli kanadalainen jazzpianisti ja säveltäjä.


title: Oscar Peterson

text: Peterson aloitti viiden ikäisenä uransa soittamalla ensin trumpettia ja pianoa. Sairastuttuaan tuberkuloosiiin seitsemänvuotiaana hän siirtyi kuitenkin pianoon. Peterson kasvoi 1930–1940-lukujen mustan musiikin maailmassa ja imi vaikutteita sellaisilta stride- ja swingpianisteilta kuin Teddy Wilson, Nat King Cole, James P. Johnson ja Art Tatum.


title: Oscar Peterson

text: Vähitellen Peterson keräsi mainetta lahjakkaana muusikkona ja siirtyi vakituiseen työhön kanadalaiselle radioasemalle. Tässä vaiheessa hänen soittonsa oli lähellä blues-pohjaista boogie woogieta


title: Oscar Peterson

text: Petersonin ensiesiintyminen legendaarisessa Carnegie Hallissa, New Yorkissa oli jo vuonna 1949, jolloin hän siirtyi myös Yhdysvaltojen konserttilavoille. Uudessa kotimaassaan Petersonista tuli pian 1950-luvun alussa tunnetuin jazzpianisti, joka myös lauloi esikuvansa Colen tapaan. Teknisesti häntä pidettiin pian legendaarisen Art Tatumin vertaisena. Nyt Petersonin tyylissä yhdistyivät swing-pianistien rakkaus melodiseen improvisaatioon ja modernin jazzin harmoniset kokeilut. Erityisesti Petersonin trio, jonka hän muodosti basisti Ray Brownin ja kitaristi Herb Ellisin kanssa nautti suurta suosiota koko vuosikymmenen ajan.


title: Oscar Peterson

text: Peterson levytti ja konsertoi poikkeuksellisen ahkerasti 1950–1970-luvuilla, jolloin hänen kanssaan soittivat usein mm. Ben Webster, Niels-Henning Ørsted Pedersen, Louis Armstrong, Ella Fitzgerald, Stéphane Grappelli, Clark Terry, Joe Pass, Count Basie ja Stan Getz. Petersonin suosituin levy on Brownin ja rumpali Ed Thigpenin kanssa levytetty "Night Train" vuodelta 1962, joka koostui niin jazzstandardeista kuin hänen omista sävellyksistään.


title: Oscar Peterson

text: Vuonna 1993 tapahtunut toispuolinen halvaus katkaisi Petersonin uran kahdeksi vuodeksi, mutta hän kuntoutui ja palasi lavoille. Vaikka Petersonin loistelias tekniikka heikkeni halvauksen myötä, hän säilyi suosittuna esiintyjänä. Petersonin lähestymistapa musiikkiin muuttui yksinkertaisemmaksi. Hänen viimeisten yhtyeidensä jäseniä olivat Ulf Wakenius (kitara), David Young (basso) ja Alvin Queen (rummut).


title: Oscar Peterson

text: Vuonna 1997 Peterson palkittiin Lifetime Achievement-Grammy -palkinnolla sekä kansainvälisellä Jazz Hall Of Fame -palkinnolla. Säveltäjänä hän jatkoi varsin kauan, ainakin vuonna 2000 julkaistuun levyyn "Trail of Dreams - A Canadian Suite" asti.


title: Oscar Peterson

text: 1970- ja 1980-luvuilla Peterson esiintyi useasti Helsingissä muun muassa basisti Niels-Henning Ørsted Pedersenin ja rumpali Martin Drew’n kanssa. Pori Jazzissa Peterson soitti 1986 ja uudelleen 1991, mikä jäi hänen viimeiseksi esiintymisekseen Suomessa.


title: CADPAT

text:
CADPAT
(Canadian Disruptive Pattern) on Kanadan armeijan käyttämän maastokuvion nimitys.
Kuvio on käytössä mm. sotilaiden vaatteissa ja taisteluvarusteissa.


title: CADPAT

text: CADPAT-kuviota on olemassa kaksi versiota. Alkuperäinen metsäkuvio tunnetaan nimellä "temperate woodland". Kuvio on siis tarkoitettu lauhkean vyöhykkeen metsiin. Kuvion väritys onkin ideaalinen Kanadan seka- ja havumetsiin. Aavikolle soveltuva, ruskean ja keltaisen sävyjä yhdistävä kuvio on nimeltään "arid", joka viittaa käyttöympäristöön, kuivaan maahan.


title: CADPAT

text: CADPAT-kuvio kehitettiin Kanadasta otettujen satelliittikuvien pohjalta. Kuvista koostettiin yleisimmin toistuneet värit, oliivin- ja vaaleanvihreä, vaaleanruskea ja musta. Musta siis ei ole minkään paikallisen kasvin väri, vaan on tarkoitettu imitoimaan varjoja ja siten rikkomaan CADPAT-kuvioon sonnustautuneen taistelijan muotoa. Keksintönä puvun "sahalaitainen" kuvio ei sinänsä ole mikään uutuus. Esimerkiksi Neuvostoliitossa valmistettiin jo aiemmin ns. "porraskuvioitua" maastopukua. Luultavasti digitaalinen (eli ns. pikselöity) maastokuvio on todettu hyvin toimivaksi, sillä se on kovaa vauhtia yleistymässä maailmalla.


title: CADPAT

text: Virallisesti CADPAT-kuvion tekijänoikeudet on rekisteröity vuonna 2001, mutta kuvion nykyinen muoto syntyi jo 1996. Uudella kuviolla varustettujen varusteiden yleistymistä sotilaiden keskuudessa on hidastanut mm. tekstiiliteollisuudelta puuttuneet valmiudet valmistaa uudella kuviolla varustettua materiaalia.


title: CADPAT

text: Aavikkokuvio syntyi alkuperäistä metsämaasto-väritystä myöhemmin, kun Afganistaniin lähetettyjen sotilaiden piirissä syntyi epäluottamusta uuden maastokuvion soveltuvuudesta aavikko-ympäristöön.


title: CADPAT

text: CADPAT-kuvio on hyvin samankaltainen kuin Yhdysvaltain merijalkaväen käyttämä MARPAT-kuvio. Onkin syntynyt kiistelyä siitä, kumpi osapuoli on kopioinut toista.


title: Luonto-Liitto

text: Luonto-Liitto on vuonna 1943 perustettu valtakunnallinen lasten ja nuorten ympäristönsuojelu- ja luonnonharrastusjärjestö. Sillä on noin 7 000 jäsentä. Luonto-Liitto pyrkii edistämään ympäristökasvatusta, luonnossa harrastamista sekä metsien, ilmaston, Itämeren ja suurpetojen suojelua ja toimii kestävän kulutuksen puolesta. Järjestön tavoitteena on yhteiskunta, jossa arvostetaan luonnon moninaisuutta ja sen itseisarvoa. Luonto-Liitto on virallisesti Suomen luonnonsuojeluliiton jäsenjärjestö. Käytännössä se on kuitenkin itsenäinen (nuoriso)järjestö, eikä näitä kahta järjestöä voi verrata suoraan toisiinsa.


title: Luonto-Liitto

text: Luonto-Liitto on yksi harvoista maankattavista ympäristöalan kansalaisjärjestöistä Suomessa. Se on lisäksi ainoa, joka keskittyy nuorten omaehtoiseen ympäristötoimintaan. Nuorten ympäristötoimintaan keskittymisen lisäksi Luonto-Liitto on ollut mukana muun muassa vaatimassa Suomeen ilmastolakia sekä neuvottelemassa ympäristöministerin kanssa Suomen tulevista liikennelinjauksista. Luonto-Liitto on puoluepoliittisesti sitoutumaton järjestö.


title: Luonto-Liitto

text: Luonto-Liitto järjestää koulutusta, leirejä, retkiä ja erilaisia tapahtumia sekä pyrkii edistämään ajamiaan asioita ympäristökasvatuksen ja kansalaistoiminnan avulla. Lastentoimintaan kuuluvat luontokerhot, ympäristöetsivätoiminta, luontoleirit ja erilaiset luontoaiheiset lastentapahtumat. Luonto-Liitto julkaisee lapsille suunnattua Sieppo-lehteä, joka on Suomen ainoa lasten luontolehti.


title: Luonto-Liitto

text: Toimintaa järjestävät liiton lisäksi piirit sekä aluejärjestöt. Myös yksittäiset jäsenet voivat keskenään perustaa esimerkiksi toimintaryhmän tai luontokerhon. Suurimmat vakiintuneet toimintaryhmät ovat metsäryhmä, susiryhmä ja Itämeriryhmä. Luonto-Liitto järjestää myös koulukiertueita erilaisista ympäristöteemoista sekä ympäristö- ja kulutusteemaisia kampanjoita ja tapahtumia, muun muassa Älä osta mitään -päivää.


title: Luonto-Liitto

text: Nuorille Luonto-Liitto tarjoaa mahdollisuuden vaikuttaa itse ympäristöasioihin. Nuoret ja nuoret aikuiset voivat esimerkiksi toimia ohjaajana lasten kerhossa tai luontoleirillä, käydä koulukiertuelähettiläänä kouluissa, kirjoittaa ja kuvittaa liiton jäsenlehtiä, osallistua liiton antamien tiedotteiden ja lausuntojen valmisteluun ja vaikuttaa paikallisiin asioihin osallistumalla piirien ja aluejärjestöjen toimintaan tai perustamalla oman ympäristöryhmän. Myös nuorille järjestetään erilaisia ympäristö- ja luontoteemaisia leirejä ja muita tapahtumia. Luonnonharrastustoimintaa ovat mm. vuosittaiset Kevätseuranta ja Talviseuranta sekä piirien ja aluejärjestöjen järjestämät retket. Luonto-Liitto julkaisee nuorten luontolehteä Nuorten Luonto, jonka toimittamiseen nuorten pääsevät myös itse osallistumaan.


title: Luonto-Liitto

text: Siilin piikki on Luonto-Liiton myöntämä palkinto ympäristön kannalta arveluttavista puheista tai teoista.Siilin piikin lisäksi Luonto-Liitto on vuodesta 2013 alkaen myöntänyt Siilin peukku -kunniamainintoja ansiokkaasta toiminnasta ympäristön hyväksi. Siilin peukun ovat saaneet Sini Saarela ansiokkaasta kansalaisaktivismista ja Arktiksen suojelun ja ilmastonmuutoksen torjunnan nostamisesta yhteiskunnalliseen keskusteluun (2013) sekä Peter Lundille ja muille Uusi energiapolitiikka -työryhmän professoreille rohkeista ja ennakkoluulottomista näkemyksistä (2014).


title: Luonto-Liitto

text: Luonto-Liitto toimii yhdessä Rauhanpuolustajien kanssa yhtenä pääomistajana Voima Kustannus Oy:ssä, joka julkaisee vasemmistolais-kulttuurikriittistä Voima-lehteä. Näiden lisäksi Luonto-Liitto julkaisee kahta jäsenlehteä: lasten luontolehti Sieppoa ja Nuorten Luontoa. Yhdistys on julkaissut myös kirjoja sekä esitteitä ja vihkosia muun muassa ilmastonmuutoksesta, Itämerestä ja metsistä. Kirjojen aiheet vaihtelevat ympäristökasvatuksesta yhdistyksen historiaan. Luonto-Liiton julkaisema on myös Pihka-luonnonharrastusmerkki, joka sisältää erilaisia luonnonharrastustehtäviä nuorille ja aikuisille ja Karpalo-luonnonharrastusmerkki lapsille.


title: Luonto-Liitto

text: Luonto-Liitolla on 8 piiriä sekä kaksi aluejärjestöä.


title: Luonto-Liitto

text: Piirit:


title: Luonto-Liitto

text: Aluejärjestöt:


title: Yakushima

text: Yakushima () on saari Japanissa. Se sijaitsee Kagoshiman prefektuurissa Japanin eteläisimmän pääsaaren Kyūshūn eteläpuolella. Saarella kasvaa ainutlaatuisia, tuhansia vuosia vanhoja sugi-puita ("Cryptomeria japonica").


title: Yakushima

text: Saaren läpimitta on itä-länsisuunnassa mitattuna 28 km ja etelä-pohjoissuunnassa 24 km. Saaren kokonaispinta-ala on 504 km ja sen ympärysmitta on 132 km. Saarella kasvavat sugi-puut voivat elää yli 1 000-vuotiaiksi. Saarella sijaitsee maailman vanhimmaksi ja suurimmaksi sugiksi arveltu puu, Jōmon-sugi. Se on 25,3 metriä korkea ja ympärysmitaltaan 16,4 metriä. Jōmon-sugi löydettiin vuonna 1996 ja se sijaitsee 1 350 metrin korkeudessa.


title: Yakushima

text: Yakushimassa sijaitsee eteläisen Japanin korkein vuori Miyanoura-dake (1 936 m). Rannikolla ilmasto on subtrooppinen ja vuoden keskilämpötila 19,1 °C. Sisämaahan mennessä ilmasto muuttuu kylmemmäksi. Saarella kasvaa yli 1 900 kasvilajia ja -alalajia, joista 94 on kotoperäisiä. Nisäkäslajeja saarella elää 16 ja lintulajeja 150. Kotopäisiä eläinlajeja ovat ainakin japaninmakakin alalaji "Macaca fuscata yakui", sekä japaninhirven alalaji "Cervus nippon yakushimae". Saari on osa Kirishima-Yakun kansallispuistoa.


title: Yakushima

text: Saaresta noin 21 %, eli 10 747 hehtaaria, liitettiin Unescon maailmanperintöluetteloon vuonna 1993 kriteereillä VII ja IX. Perintökohteeksi hyväksymisen merkittävimpänä syynä ovat saaren ikivanhat sugipuut.


title: Yakushima

text: Saarella sijaitsee Yakushiman kaupunki, jossa asuu noin 14 000 asukasta. Saarella toimii Yakushiman lentokenttä sekä kaksi satamaa, joista kulkee lauttoja Kyūshūhun. Elokuvan Prinsessa Mononoke ympäristö on saanut inspiraationsa Yakushiman saarelta.


title: Marc Raquil

text: Marc Raquil (s. 2. huhtikuuta 1977 Créteil) on ranskalainen pikajuoksija, jonka päämatka on 400 metriä.


title: Marc Raquil

text: Raquil osallistui sisäratojen EM-kisoihin vuonna 2000 ja sijoittui kolmanneksi. Pariisin MM-kisoissa 2003 hän juoksi toiseksi 400 metrillä ajalla 44,79. Samoissa kisoissa hän juoksi Ranskan joukkueessa 4 × 400 metrin viestissä Leslie Djhonen, Naman Keïtan ja Stéphane Diaganan kanssa alun perin toiseksi, mutta joukkue sai kultaa, kun yksi Yhdysvaltain juoksija jäi kiinni dopingin käytöstä ja heidän joukkueensa suoritus hylättiin. Vuoden 2005 EM-hallikisoissa Madridissa Raquil kuului jälleen viestijoukkueeseen, joka vei voiton 4 × 400 metrin viestissä. Vuonna 2005 hän voitti Eurooppa-cupin kilpailun Firenzessä ajalla 45,80 ja vuotta myöhemmin Malagassa Eurooppa-cupin superliigan kilpailun ajalla 45,89. Göteborgin EM-kisoissa vuonna 2006 Raquil voitti ensimmäisen henkilökohtaisen Euroopan mestaruutensa 400 metrillä.


title: Marc Raquil

text: Raquil on tunnettu raivokkaasta loppukiristään, jonka aikana hänen juoksutyylinsä muuttuu kulmikkaaksi ja nykiväksi. Pariisin MM-kilpailuissa hän oli 400 metrin loppukilpailussa viimeisenä vielä loppusuoran alkaessa mutta nousi pronssille. Myös Göteborgin EM-kilpailuissa hän nousi vasta viime metreillä Vladislav Frolovin ohi kultaan.


title: Down II: A Bustle in Your Hedgerow

text: Down II: A Bustle in Your Hedgerow on Downin toinen studioalbumi, joka julkaistiin 26. maaliskuuta 2002.


title: Down II: A Bustle in Your Hedgerow

text: Albumin nimi ”A Bustle in Your Hedgerow” on sitaatti Led Zeppelinin kappaleesta ”Stairway to Heaven”.


title: Saint-Tropez (televisiosarja)

text: Saint-Tropez ("Sous le soleil" 'Auringon alla') on ranskalainen saippuaooppera, jota tuotettiin vuosina 1996–2008.


title: Saint-Tropez (televisiosarja)

text: Sarjan tapahtumat sijoittuvat nimensä mukaisesti Saint-Tropeziin Côte d'Azurille, ja sen pääosissa ovat kolme ystävätärtä, Jessica, Laure ja Caroline. Sarjassa seurataan heidän kiihkeää elämäänsä, ystävyys- ja miessuhteitaan.


title: Saint-Tropez (televisiosarja)

text: Suomessa Nelonen esitti sarjaa viimeksi kesällä 2005 ja se jäi toistaiseksi tauolle.Avy Marciano - Sous Le Soleil


title: Val Kilmer

text: Val Edward Kilmer (s. 31. joulukuuta 1959 Los Angeles, Kalifornia) on yhdysvaltalainen näyttelijä. Hän aloitti elokuvanäyttelijänuransa vuonna 1984 näyteltyään sitä ennen teatterissa. Hänen läpimurtoroolinsa oli Jim Morrisonina Oliver Stonen elokuvassa "The Doors" (1991), jota seurasi sarja menestyselokuvia 1990-luvulla. Kilmeriä on kutsuttu hankalaksi yhteistyökumppaniksi.


title: Val Kilmer

text: Val Kilmer syntyi 31. joulukuuta 1959 Los Angelesissa Kaliforniassa. Hänen isänsä oli ilma- ja avaruuslaitteistojen toimittaja ja perustajaurakoitsija. Kilmer aloitti näyttelemisen high schoolissa yhdessä ystävänsä Kevin Spaceyn kanssa, josta myös tuli tunnettu näyttelijä. Kilmer kävi Hollywood Professional Schoolin sekä New Yorkin Juilliard Schoolin, jossa hän oli teatterijaoksen nuorin opiskelija.


title: Val Kilmer

text: Näyttelijänuransa Kilmer aloitti teatterin lavalla New Yorkissa. Hänen ensimmäinen elokuvaroolinsa oli vakoilijaparodiassa "Top Secret – huippusalaista" (1984). Sitä seurasi sarja sivuosia elokuvissa kuten "Top Gun – lentäjistä parhaat" (1986). Kilmerin läpimurto oli rocktähti Jim Morrisonin rooli Oliver Stonen elokuvassa "The Doors" (1991). Kilmer myös lauloi itse elokuvan lauluosuudet soundtrackille.


title: Val Kilmer

text: Seuraavissakin elokuvissaan Kilmer esitti yhdysvaltalaisia legendoja, kuten pyssysankari Doc Hollidayta elokuvassa "Tombstone" (1993) ja Elviksen haamua elokuvassa "True Romance" (1993). Hän esitti Batmania elokuvassa "Batman Forever" (1995). Samalla Kilmer alkoi saada mainetta hankalana työtoverina, joka riiteli ohjaajiensa kanssa. Ohjaajat kuten Joel Schumacher, Richard Stanley ja John Frankenheimer ovat arvostelleet Kilmeriä lapselliseksi ja röyhkeäksi riidanhaastajaksi. Kilmerin itsensä mukaan hänen maineensa johtuu siitä, että hän ei ole suostunut mielistelemään studiopomoja ja rahoittajia vaan välittää vain näyttelemisestä.


title: Val Kilmer

text: Kilmer on jatkanut näyttelemistä 2010-luvulle asti.


title: Val Kilmer

text: Kilmer tunnetaan useista suhteistaan viihdealan naistähtiin, kuten Cheriin, Michelle Pfeifferiin ja Cindy Crawfordiin. Kilmer tapasi tulevan vaimonsa Joanne Whalleyn "Willow’n" kuvauksissa vuonna 1987, ja he menivät naimisiin seuraavana vuonna. Heille syntyi kaksi lasta, tytär Mercedes vuonna 1991 ja poika Jack vuonna 1995, ennen kuin liitto päättyi eroon 1996.


title: Val Kilmer

text: Kilmerin kerrottiin vuonna 2015 joutuneen sairaalaan kurkkuleikkaukseen. Hän vahvisti vuonna 2017 sairastavansa kurkkusyöpää.


title: Kallaste

text: Kallaste on epäitsenäinen kaupunki Peipsiäären kunnassa Tartumaan maakunnassa Virossa. Sen asukasluku oli vuonna 2010 1 115, pinta-ala 1,93 neliökilometriä ja asukastiheys 577,7 asukasta neliökilometrillä. Se sijaitsee Peipsijärven rannalla Keski-Virossa.


title: Kallaste

text: Vuoden 2017 kuntauudistuksessa vanha Peipsiäären kunta, Kallasten kaupunki, Alastkiven ja Varan kunnat sekä Jõgevamaan Pala yhdistettiin uudeksi Peipsiäären kunnaksi, ja Kallastesta tuli Peipsiäären kuntaan kuuluva epäitsenäinen kaupunki (linn, asustusüksus).


title: Kallaste

text: Kallasten perustivat alueelle 1700-luvulla tulleet vanhauskoiset venäläiset. Asukkaista valtaosa on edelleen venäjänkielisiä ja vanhauskoisia. Asutus on keskittynyt kolmen Peipsijärven suuntaisen kadun varteen.


title: Kallaste

text: Kaupungin venäläinen nimi "Красные Горы" tulee punaisesta hiekkakivitörmästä, joka on lähes 700 metriä pitkä ja kahdeksan metriä korkea. Kivi on syntynyt 350 miljoonaa vuotta sitten, ja se on niin pehmeää, että siihen voi kirjoittaa. Törmäpääskyt ovat rakentaneet törmään oman yhdyskuntansa.


title: Kallaste

text: Vuonna 2011 Kallasten kaupungissa oli 852 asukasta, joista 132 (15,5 %) oli virolaisia, 669 (78,5 %) venäläisiä ja 45 (5,3 %) muita kansallisuuksia.


title: Andrewsarchus

text:
Andrewsarchus oli suuri maanisäkäs, joka eli Mongoliassa noin 40–34 miljoonaa vuotta sitten eoseenikaudella. Se oli peto, joka luultavasti etsi ennemmin raatoja kuin saalisti itse.
Andrewsarchus kuului Mesonychia-lahkoon, joiden lajit olivat mitä luultavimmin yksineläjiä, koska niiden luita ei ole löydetty kuin yksittäin.


title: Andrewsarchus

text: "Andrewsarchuksen" luokittelu on kiisteltyä fossiilien niukkuuden takia. Yleensä se luokitellaan lahkoon "Mesonychia" ja heimoon "Triisodontidae". On myös ehdotettu että se olisi sukua entelodonteille. Samaan aikaan "Andrewsarchusin" kanssa eli "Paratriisodon". Se tunnetaan vain hampaista kiinalaisesta Lushi-muodostumasta ja se on luokiteltu heimoon "Arctocyonidae". Hampaiden perusteella se oli "Andrewsarchuksen" kokoa ja Paratriisodon oli ehkä sen synonyymi.


title: Andrewsarchus

text:
"Andrewsarchuksen" kallo löydettiin vuonna 1923, kun yhdysvaltalaisen American Museum of Natural History -museon retkikunta lähti Mongoliaan etsimään fossiileja. Matkalla löydettiin muun muassa ensimmäiset löydetyt dinosauruksen munat ja monia muita merkittäviä havaintoja. Andrewsarchuksen löysi kiinalainen paleontologi Kan Chuen Pao, joka huomasi sen täydellisen kallon Irden Mannah -nimisellä taukopaikalla.
Kallo oli 83 senttiä pitkä ja 56 senttiä leveä.


title: Andrewsarchus

text: Laji sai nimensä retkikuntaa johtaneen paleontologi Roy Chapman Andrewsin mukaan. Koko nimi on "Andrewsarchus mongoliensis", joka tarkoittaa "Andrewsin mongolialaista johtajaa" (kreikankielen ἀρχός ("archos") = johtaja, komentaja).


title: Andrewsarchus

text: Andrewsarchuksen kallosta päätellen eläin oli noin 3,82 metriä pitkä ja 1,89 metriä korkea. Se painoi uusimpien arvioiden mukaan 600 - 1000 kiloa. Andrewsarchus olikin kooltaan maapallon suurin maalla elävä petonisäkäs. Sen suuret ja terävät hampaat soveltuivat luiden ja kilpikonnan kuorien murskaamiseen sekä lihan leikkaamiseen. Se ei luultavasti ollut aktiivinen saalistaja vaan pikemminkin raadonsyöjä tai kaikkiruokainen


title: Andrewsarchus

text: Elokuvassa Muinaisten petojen matkassa se kuvataan suurena susimaisena petona.


title: Andrewsarchus

text:
Sen leuat vaikuttavat varsin heikoilta, kulmahampaat ovat pienet verrattuna muihin hampaisiin ja kuono on pitkä ja kapea.
Koon ja näiden ominaisuuksien perusteella sitä voidaan verrata spinosaureihin.
"Andrewsarchus" eli ehkä niiden tavoin jokien ja järvien rannoilla ja söi rannalle huuhtoutuneita eläimiä ja kaloja.


title: Andrewsarchus

text: "Andrewsarchuksella" oli mahdollisesti sorkat, eikä kynsiä, toisin kuin nykyisillä petonisäkkäillä ja se olikin lähempää sukua sorkkaeläinten ja ennen kaikkea varhaisten valaiden esi-isille. Valaiden uskotaankin kehittyneen andrewsarchuksen kaltaisista mesonychidae-heimon jäsenistä.


title: Paul Simonon

text: Paul Gustave Simonon (s. 15. joulukuuta 1955 Brixton, Englanti) tunnetaan parhaiten brittiläisen punk-yhtye The Clashin basistina.


title: Paul Simonon

text: Vuonna 1976 Mick Jones, The Clashin kitaristi, pyysi Simononia soittamaan yhtyeessä. Jones yritti opettaa hänelle kitaraa, mutta Paulille soitin oli liian vaikea, joten hän opetteli basson soittoa. Silloinkin hänen piti liimata otelautaan tarroja muistaakseen, mikä nuotti oli missäkin.


title: Paul Simonon

text: The Clash -vuosinaan Simononia kutsuttiin ”Lontoon komeimmaksi mieheksi”. Hän on kirjoittanut kolme The Clashin kappaletta: ”Guns of Brixton” levyllä "London Calling", ”Crooked Beat” levyllä "Sandinista!", sekä ”Red Angel Dragnet” levyllä "Combat Rock". ”Guns of Brixtonin” hän kirjoitti vain sen takia, että oli kateellinen Joe Strummerille ja Mick Jonesille heidän saamistaan rojalteista.


title: Paul Simonon

text: The Clashin lopetettua Simonon perusti vuonna 1986 uuden yhtyeen, Havana 3am:n. Se levytti yhden levyn Japanissa ennen eroa. Sen jälkeen Simonon päätyi teinivuosiensa intohimon pariin ja ryhtyi taidemaalariksi. Hänellä on ollut useita näyttelyitä, ja hän suunnitteli myös yhden Mick Jonesin uuden yhtyeen, Big Audio Dynamiten, levynkansista.


title: Paul Simonon

text: Paul Simonon ikuistettiin "London Callingin" kanteen, jossa hän hakkaa bassoaan maahan lavalla. Pennie Smithin ottama valokuva on nykyään yksin rockin kuuluisimmista kuvista.


title: Paul Simonon

text: Simonon soittaa Blur-johtohahmo Damon Albarnin vuonna 2006 kasaamassa The Good, the Bad and the Queen -kokoonpanossa.


title: Roihupelto

text: Roihupelto () on Helsingin Vartiokylän peruspiiriin ja kaupunginosaan kuuluva osa-alue Itä-Helsingissä. Aiemmin sen nimi oli Roihupellon teollisuusalue ("Kasåkers industriområde").


title: Roihupelto

text: Alue rajoittuu etelässä Itäväylään, lännessä Viikintiehen, pohjoisessa Karhunkaatajantiehen. Idässä Roihupellon raja kulkee Ratasmyllyntietä seuraten. Alueen kautta kulkevat Helsingin bussilinjat 58 ja 80 sekä runkolinja 550 Se on lähellä Roihuvuorta ja Herttoniemen yritysaluetta, joiden kautta kulkevat myös linjat 79 ja 82. Roihupellossa sijaitsee Myllypuron vesitorni ja kauppakeskus Lanterna.


title: Roihupelto

text: Roihupelto tarjoaa työpaikan 3 238 hengelle (31.12.2003) ja asunnon 16:lle. Alueella sijaitsee mm. laaja linja-autovarikko ja metron varikkoalue sekä muita tukikohtia ja teollisuustiloja.


title: Roihupelto

text: Roihupellossa, osoittessa Holkkitie 5 on Stadin ammattiopiston logistiikan alan oppilaitos.


title: Roihupelto

text: Alueelle on suunniteltu metroasemaan tukeutuvaa, tiivistä, asuntoja ja työpaikkoja sisältävää kaupunginosaa.


title: Roihupelto

text: Alueelle kulkee bussi 80. Sen itälaidalla on myös linjan 58 ja runkolinjan 550 pysäkit.


title: Avara luonto

text: Avara luonto on Yle TV1:n luontodokumenttisarja, jota on esitetty vuodesta 1984 alkaen.


title: Avara luonto

text: "Avaraa luontoa" lähetettiin aluksi kerran kuukaudessa, myöhemmin kaksi kertaa kuukaudessa ja vuodesta 1987 lähtien kerran viikossa. Tilastojen mukaan ohjelmassa eniten esillä olleita aiheita ovat olleet nisäkkäät, eliöyhteisöt ja linnut.


title: Avara luonto

text: Dokumentteja ostetaan monista eri maista, mutta suurin osa, noin 40 prosenttia, ostetaan BBC:ltä. Dokumenttien kerronta dubataan yleensä kokonaan tai osittain suomeksi.


title: Avara luonto

text: Suomenkielisinä kertojina ovat toimineet muiden muassa:


title: Jurassic 5

text: Jurassic 5 on vuonna 1993 Los Angelesissa Kaliforniassa perustettu yhdysvaltalainen hip hop -yhtye. Yhtye hajosi riitojen takia päätöskiertueen jälkeen, mutta palasi yhteen vuonna 2013.


title: Ampulex compressa

text: Ampulex compressa on "Ampulicidae"-heimon loispistiäinen. Se tunnetaan erityisesti sen omaperäisestä lisääntymistavastaan, johon liittyy elävän torakan (erityisesti lajin "Periplaneta americana") käyttäminen isäntäeliönä sen toukille. Monet muutkin loiseliöt käyttävät eläviä eliöitä toukkiensa ruokana, mutta "Ampulex compressa" jättää isäntäeliön liikkumiskykyiseksi ja muuntelee sen käyttäytymistä poikkeuksellisella tavalla.


title: Ampulex compressa

text: Jo 1940-luvulla huomattiin lajin pistävän torakkaa kahdesti, mikä muunsi uhrin käyttäytymistä. Viimeaikaisten tarkempien tutkimusten avulla on huomattu sen pistävän tarkasti tiettyihin hermosolmujen kohtiin. "Ampulex compressa" pistää ensimmäiseksi rintahermosolmuihin, jolloin torakka menettää lievästi eturaajojensa toimintakyvyn. Tämä antaa mahdollisuuden iskeä toisen kerran tarkasti valittuun kohtaan torakan aivoissa, joka säätelee sen pakorefleksiä. Toisen piston seurauksena torakka ei kykene tekemään normaaleja pakoyrityksiä. Pistiäinen, joka on liian pieni raahatakseen torakkaa mukanaan, alkaa ohjata sitä tämän jälkeen pesäänsä ratsastamalla sillä. Ratsastaminen tapahtuu vetelemällä torakan tuntosarvista, ikään kuin torakka olisi talutushihnan perässä. Kun pistiäinen on ratsastanut torakan pesäänsä, se munii sen takaruumiiseen ja peittää pesän sisäänkäynnin pikkukivillä pitääkseen saalistajat loitolla torakasta.


title: Ampulex compressa

text: Pökertynyt torakka, joka on menettänyt pakorefleksinsä, makaa liikkumattomana siihen asti, kunnes pistiäisen toukat kuoriutuvat. Tämän jälkeen kuoriutuneet toukat syövät sen sisältäpäin tietyssä järjestyksessä noin kahdeksan vuorokauden kuluessa pitäen torakan mahdollisimman kauan hengissä. Syötyään isäntäeliön toukka muodostaa sen sisälle kotelon. Noin neljän viikon kuluttua täysikasvuinen pistiäinen kuoriutuu kotelosta ja aloittaa aikuisiän vaiheen.


title: Ampulex compressa

text: Pistiäinen on tyypillinen trooppisilla seuduilla, Afrikassa, Intiassa ja Tyynenmeren alueella.


title: Perälevy

text: Perälevy on yleensä traktorin perään kytkettävä levy, jonka korkeutta maanpinnasta hallitaan traktorin nostolaitteesta. Perälevystä käytetään yleisesti myös nimityksiä takalana ja takalevy. Perälevy on suunniteltu erilaisten massojen siirtelyyn maata pitkin, kuten lumen auraukseen tai maan kuljettamiseen ja tasoittamiseen. Perälevyssä on muutamia säätöjä, joilla pyritään helpottamaan sillä työskentelyä, kuten levyn kääntö molemmille sivuille ja terän ottavuuden säätö, joka tarkoittaa sitä missä kulmassa levy kohtaa maanpinnan. Perälevyjä on sekä mekaanisesti että hydraulisesti toimivia, mutta hydraulisesti toimivat ovat syrjäyttämässä mekaanisia nykypäivänä. Tyypillinen perälevyn leveys on 2-3 metriä.


title: Takashi Tezuka

text: Takashi Tezuka (s. 17. marraskuuta 1960) on Nintendolla työskentelevä videopelisuunnittelija. Tezuka työskentelee nykyään Shigeru Miyamoton apulaisohjaajana "Super Mario Bros." -projektissa. Hän toimi myös apulaisohjaajana "issa", graafisena suunnittelijana "The Legend of Zeldassa", ja neuvonantajana "issä" sekä myöhemmin "ssä".


title: Takashi Tezuka

text: Tezukan ensimmäinen ohjaustyö oli "Super Mario Bros. 3", projektia valvoi Miyamoto ohjaajan ja tuottajan roolissa. Myöhemmin Tezuka ohjasi "Super Mario World" -, "" -, "" - ja "" -pelit ja toimi Miyamoton apulaisohjaajana "Super Mario 64:ssa".


title: Takashi Tezuka

text: Vuodesta 2005 Tezuka on toiminut Nintendo Entertainment Analysis and Development -osaston apulaisjohtajana.


title: Shi Tao

text: Shi Tao (; 25. heinäkuuta 1968) on kiinalainen toimittaja, kirjailija ja runoilija, joka sai kymmenen vuoden vankeustuomion lähetettyään sähköpostitse Kiinan kommunistisen puolueen asiakirjan ulkokiinalaiselle demokratiasivustolle. Ennen pidätystään hän työskenteli changshalaisen "Dangdai Shang Bao" -lehden ("Ajankohtaiset liikeuutiset") toimituksessa. Dokumentti sisälsi ohjeita kuinka Tiananmenin vuosipäivää tulisi käsitellä mediassa. Shi Taolle myönnettiin vuonna 2007 Vapauden kultainen kynä.


title: Shi Tao

text: Shi julkaisi huhtikuussa 2004 mielipideartikkelin "The Most Disgusting Day" ("Iljettävin päivä"), jossa hän kritisoi 28. maaliskuuta 2004 tapahtunutta Ding Zilin pidättämistä. Ding Zili kuului Tiananmenin äidit -järjestöön, joka kritisoi Kiinan hallitusta 4. kesäkuuta 1989 tapahtuneesta opiskelijamielenosoitusten väkivaltaisesta tukahduttamisesta. Ding Zilin 17-vuotias poika kuoli tapahtumien yhteydessä.


title: Shi Tao

text: 20. huhtikuuta 2004 Shi osallistui työpaikallaan toimittajille järjestettyyn tiedotustilaisuuteen, jossa käsiteltiin Kiinan kommunistisen puolueen propagandatomiston asiakirjaa turvallisuusnäkökohdista, jotka liittyvät valmistautumiseen opiskelijamielenosoitusten tukahduttamisen 15-vuotispäivään. Tiedotustilaisuuden jälkeen Shi Tao lähetti asiasta viestin omalta Yahoo!-osoitteeltaan newyorkilaiselle "Democracy Forum" -verkkosivulle.


title: Shi Tao

text: Hänet otettiin kiinni 24. marraskuuta 2004 ja pidätettiin 14. joulukuuta 2004 valtionsalaisuuksien paljastamisesta. 27. huhtikuuta 2005 Shi Tao tuomittiin kymmenen vuoden vankeusrangaistukseen Kiinan rikoslain 111. pykälän perusteella valtionsalaisuuksien toimittamisesta laittomasti ulkomaille.


title: Shi Tao

text: Shi Taon äiti Gao Qinsheng esitti valituksensa oikeusprosessissa vallinneita vakavia puutteita vastaan, mutta ne jätettiin huomioon ottamatta 2. kesäkuuta 2005.


title: Shi Tao

text: Shi Tao paljastui Yahoon avulla yhtiön annettua Kiinan poliisille riittävät tiedot Shi Taon tietokoneen jäljittämiseksi.


title: Shi Tao

text: Todisteena käytettiin China Digital Timesin mukaan Yahoo Holdings Hong Kong Ltd:n toimittamaa tietoa siitä, että 20. huhtikuuta 2004 kello 23:32:17 IP-osoitteesta 218.76.8.201 oli lähetetty viesti ja että se liittyy puhelinnumeroon 0731–4376362, jonka työaseman käyttäjänä on "Contemporary Business News of Hunan Provincen" rakennus numero 88:ssa toisessa kerroksessa Jianxiang New Villagessa Kaifun alueella, Changshan kaupungissa.


title: Shi Tao

text: Toimittajat ilman rajoja -järjestö kritisoi Yahoota toimimisesta ilmiantajana sananvapautta koskevassa asiassa.


title: Shi Tao

text: Kansainvälinen Committee to Protect Journalists myönsi Shi Taolle kansainvälisen lehdistövapauspalkinnon 2005. Vuonna 2007 hän sai Vapauden kultainen kynä -palkinnon.


title: Ronnie O’Sullivan

text: Ronald Antonio ”Ronnie” O’Sullivan, OBE, lempinimeltään ”The Rocket”, (s. 5. joulukuuta 1975 Wordsley, Englanti, Yhdistynyt kuningaskunta) on englantilainen snooker-ammattilainen.


title: Ronnie O’Sullivan

text: O’Sullivan on voittanut maailmanmestaruuden viisi kertaa, vuosina 2001, 2004, 2008, 2012 ja 2013. Enemmän mestaruuksia on vain Stephen Hendryllä (7) ja Steve Davisilla (6). Hän on voittanut yli 30 ranking-turnausta ja häntä pidetään maailman lahjakkaimpana pelaajana.


title: Ronnie O’Sullivan

text: Nopeasta pelityylistään tunnettu O’Sullivan on yhdessä Stephen Hendryn kanssa tehnyt valtaosan lajin ennätyksistä ja he ovat myös ne kaksi pelaajaa, jotka ovat tehneet selkeästi eniten sadan pisteen ylittäviä lyöntisarjoja ammattilaisturnaustasolla. O’Sullivan on tehnyt urallaan tähän mennessä viisitoista 147 pisteen "maksimibreikkiä"..


title: Ronnie O’Sullivan

text: O’Sullivan on oikeakätinen, mutta kykenee pelaamaan myös vasemmalla kädellään ja tekeekin niin usein tilanteissa, jolloin muutoin tarvittaisiin restiä. Hän suorittaa myös erien aloituslyönnit vasemmalla kädellä. Hän on myös kertonut joskus onnistuneensa harjoitellessaan tekemään maksimibreikin lyöden pelkästään vasemmalla kädellä.


title: Ronnie O’Sullivan

text: O’Sullivan aloitti ammattilaisuransa 16-vuotiaana, vuonna 1992. Seuraavana vuonna hän rikkoi ennätyksen voittaessaan todella arvostetun "UK Championship" -turnauksen jo 17-vuotiaana, ollen näin kaikkien aikojen nuorin ranking-kilpailun voittaja. Vuoden 1997 maailmanmestaruusturnauksessa O’Sullivan teki ensimmäisen "maksimibreikkinsä" ottelussa Mick Pricea vastaan huikeassa ajassa 5 minuuttia ja 20 sekuntia, mikä on toistaiseksi nopein tällainen lyöntisarja. O’Sullivan voitti legendaarisen Stephen Hendryn 1990-luvun hallinnasta huolimatta neljällä ensimmäisellä ammattilaiskaudellaan jopa neljä turnausta: "Royal Liver Assurance UK Championship" 1993, "British Open" 1994, "Asian Classic" ja "German Open" 1996. Tämän lisäksi hän voitti useita ammattilaisten kutsuturnauksia, mukaan lukien arvostetuimman "Benson & Hedges Mastersin". Todellinen turnausvoittojen putki O’Sullivanin osalta alkoi vähän ennen 2000-luvun alkua. Kaudelle 1994–1995 "The Rocket" nousi ranking-listalla sijalta 57 suoraan "eliittiin" 10 parhaan joukkoon sijalle 9. Tämän jälkeen O’Sullivan on aina ollut 10 parhaan joukossa aina kauteen 2010–2011 saakka, jonka lopussa hän putosi sijalle 11. 1990-luvun loppupuoliskolla Ronnie O’Sullivan voitti turnaukset "Liverpool Victoria UK Championship" 1997, "Scottish Open" 1998 sekä "China Open" 1999. Vuonna 1997 "The Rocket" voitti myös ensimmäisen kerran "Premier League" -kutsuturnauksen, joka ei kuulu kuitenkaan pääkiertueen turnauksiin.


title: Ronnie O’Sullivan

text: Kaudella 1999–2000 O’Sullivan saavutti pelaamissaan (kaikissa) turnauksissa kolme finaalipaikkaa ja kaksi turnausvoittoa. Semifinaaleissa O’Sullivan esiintyi tämän lisäksi peräti kolmesti. "Grand Prix"-turnauksessa O’Sullivan teki jo uransa kolmannen, ja "Regal Scottish Open"-turnauksessa neljännen, "maksimibreikin". Maailmanmestaruusturnaus päättyi O’Sullivanin osalta semifinaaliin, jonka Stephen Hendry voitti erin 17–14.


title: Ronnie O’Sullivan

text: Kaudella 2000–2001 O’Sullivan saavutti yhteensä seitsemän finaalipaikkaa ammattilaisturnauksissa. Näistä hän voitti kuusi, ja tärkein näistä oli vuoden 2001 maailmanmestaruus. Seitsemän finaalin lisäksi "The Rocket" esiintyi yhdessä semifinaalissa. Finaalissa O’Sullivan pelasi jo juniorivuosiltaan tuttua, samaan aikaan ammattilaisena aloittanutta, ja nykyään kolminkertaista maailmanmestaria John Higginsiä vastaan, ja ottelu päättyi lukemiin 18–14.


title: Ronnie O’Sullivan

text: Kaudella 2001–2002 parhaina saavutuksina olivat kolme finaalipaikkaa, kaksi turnausvoittoa sekä kolme semifinaalipaikkaa. Suurin turnausvoitto tuli "UK Championship" -turnauksessa, jonka hän voitti jo kolmannen kerran uransa aikana ollen myös yksi harvoista pelaajista, jotka ovat samana vuonna voittaneet sekä maailmanmestaruuden, että tämän toiseksi arvostetuimman ranking-turnauksen. Finaalissa Ronnie kaatoi irlantilaisen Ken Dohertyn murskalukemin 10–1. Aikaisemmin tällä kaudella O’Sullivan oli tehnyt jo uransa viidennen "maksimibreikin" "LG Cupissa" ("Grand Prix"). Kauden päätteeksi O’Sullivanista tuli ensimmäistä kertaa maailman ykköspelaaja virallisella ranking-listalla. Maailmanmestaruusturnaus päättyi O’Sullivanin osalta semifinaaliin, jossa jo toisen kerran Stephen Hendry oli parempi erin 17–13.


title: Ronnie O’Sullivan

text: Kaudella 2002–2003 O’Sullivan saavutti jälleen kolme finaalipaikkaa, joissa hän ei kokenut yhtäkään tappiota. Tämän lisäksi hän esiintyi yhden kerran semifinaalissa. Vaikka kausi sujuikin hyvin, O’Sullivan putosi ranking-listalla kolmanneksi menettäen ykköspelaajan asemansa. Maailmanmestaruusturnauksessa O’Sullivan teki jo toistamiseen "maksimibreikin", vaikka hävisikin ensimmäisen kierroksen ottelunsa hongkongilaiselle Marco Fu'lle, joka on monesti osoittautunut kovaksi vastukseksi O’Sullivanille.


title: Ronnie O’Sullivan

text: Kaudella 2003–2004 parhaat saavutukset olivat yksi semifinaalipaikka ja neljä finaalipaikkaa, ja finaaleista O’Sullivan voitti kolme. O’Sullivan voitti tällä kaudella toisen kerran maailmanmestaruuden, ja nousi takaisin maailman ykköspelaajaksi ranking-listalla. Muista turnausvoitoista toinen tuli ensimmäistä kertaa "Welsh Open"-turnauksessa, jonka finaalissa kaatui legenda Steve Davis niukasti erin 9–8. Hän pysyi ykköspelaajana kaksi seuraavaa kautta. Kauden aikana O’Sullivan teki yhteistyötä mentorinsa, ja kuusinkertaisen maailmanmestarin, Ray Reardonin kanssa.


title: Ronnie O’Sullivan

text: Kaudella 2004–2005 O’Sullivan saavutti viisi finaalipaikkaa ja yhden semifinaalipaikan, eikä hän hävinnyt yhdessäkään finaaliottelussa. Voitot tulivat "Rileys Club Masters"-, "Irish Masters"-, kaksi kertaa "Premier League"- sekä "Grand Prix"-turnauksessa. "China Open" -turnauksen O’Sullivan jätti väliin vedoten terveydellisiin syihin.


title: Ronnie O’Sullivan

text: Vuonna 2004 O’Sullivan ilmoitti aikovansa pitää välivuoden. Syyskuussa 2005 hän kuitenkin ilmoitti pelaavansa kauden 2005–2006 kilpailuista vain osan, ja pelaavansa Yhdysvalloissa 8-palloa "International Pool Tour'ssa" . Kauden 2005–2006 saavutuksina olivat jälleen yksi semifinaalipaikka ja kolme finaalipaikkaa, mutta vain yksi voitto, joka tuli kolmatta kertaa peräkkäin "Premier League"-turnauksessa, joka ei kuulu pääkiertueen turnauksiin.


title: Ronnie O’Sullivan

text: Kaudella 2006–2007 O’Sullivan esiintyi jälleen yhden kerran semifinaalissa ja neljä kertaa finaalissa, joista hän voitti kaksi. Ranking-turnausvoittoja ei O’Sullivan saavuttanut, mutta neljäs peräkkäinen "Premier League"-voitto ja arvostettu "Saga Insurance Masters"-voitto kuitenkin toivat mainetta ja kunniaa. Vuoden 2007 "Masters"-turnauksen finaalissa Ronnie kaatoi todella vakuuttavasti aikaisemmin turnauksessa esiintyneen kiinalaisnuorukaisen Ding Junhuin erin 10–3. Aikaisemmin tällä kaudella Ding oli voittanut O’Sullivanin "Northern Ireland Trophy"-turnauksen finaalissa. Maailmanmestaruusturnauksessa O’Sullivan eteni puolivälieriin voittaen ensin jälleen Dingin ja sitten nuoren australialaisen Neil Robertsonin, joka oli tällä kaudella voittanut kaksi ranking-turnausta. Puolivälieräottelussa kuitenkin John Higgins pudotti O’Sullivanin jatkosta erin 13–9. Vanha kilpakumppani Higgins jatkoi aina finaaliin ja uransa toiseen maailmanmestaruuteen asti, ja ylsi näin samaan aikoinaan samana vuonna ammattilaisena aloittaneiden O’Sullivanin ja walesiläisen Mark Williamsin kanssa.


title: Ronnie O’Sullivan

text: Kaudella 2007–2008 O’Sullivan pelasi todella vakuuttavasti. Kauden kuudessa ranking-turnauksessa hän oli neljä kertaa finaalissa ja voitti niistä kaksi tärkeintä. "Royal London Grand Prix"-turnauksen finaalissa hän hävisi Marco Fu'lle erin 9–6, "UK Championshipin" finaalissa hän voitti skotlantilaisen Stephen Maguiren vakuuttavasti erin 10–2 ja "Welsh Openin" finaalissa nuori, kovaa nousua tekevä, Mark Selby voitti hänet tiukasti erin 9–8, vaikka O’Sullivan johti finaaliottelua erin 8–5. Lisäksi "Northern Ireland Trophy"-turnauksessa Ronnie pääsi välieriin ja syksyn aikana hän voitti jälleen myös kutsuturnauksen "Premier League", jossa hän voitti John Higginsin erin 7–4. Kauden päätteeksi O’Sullivan nosti snookerin himoituimman palkinnon eli maailmanmestaruuspokaalin urallaan jo kolmatta kertaa, kun hän oli voittanut maanmiehensä Ali Carterin finaalissa selkein lukemin 18–8. Molemmat pelaajat olivat aikaisemmin turnauksessa suorittaneet "maksimibreikin", ja ensimmäistä kertaa lajin historiassa lisäpalkinto jaettiin kahden pelaajan kesken. Finaali oli Carterin uran ensimmäinen. Parhaan pelinsä O’Sullivan pelasi semifinaalissa Stephen Hendryä vastaan, jossa hän pelasi Hendryn sanojen mukaan täysin virheetöntä snookeria. O’Sullivan teki tämän kauden aikana kolme "maksimibreikkiä", joista viimeinen oli Ronnien uran yhdeksäs ja ennätyksellinen. Kaudelle 2008–2009 hän valtasi maailman ykköspelaajan paikan urallaan kolmatta kertaa yli 5 000 pisteen erolla toisella sijalla olevaan Stephen Maguireen, joka myös pelasi upean kauden . Finaalin jälkeisessä haastattelussa O’Sullivan toivoi saavuttavansa maailmanmestaruuden vielä useaan kertaan.


title: Ronnie O’Sullivan

text: Kauden 2008–2009 O’Sullivan aloitti vakuuttavasti voittaen aloitusturnauksen "Northern Ireland Trophy". Finaalissa kaatui vanha konkari Dave Harold, joka oli ollut ranking-turnauksen finaalissa viimeksi vuonna 1994, erin 9–3. Voitto oli O’Sullivanin uran 21. ja toinen peräkkäinen, ja haastattelussaan hän ilmoitti pelin jälkeen tavoitteekseen 30 voittoa ja mestari Steve Davisin (28) ohittamisen. Glasgow’ssa pelatussa "London Royal Watches Grand Prix"-turnauksessa O’Sullivan ei edennyt aivan finaaliin saakka, sillä nuori Judd Trump pudotti hänet tiukassa neljännesfinaaliottelussa erin 4–5, edeten ensimmäistä kertaa semifinaaliin ammattilaisturnauksessa. "Maplin UK Championship"-voiton puolustaminen päättyi jo toiselle kierrokselle, jossa Joe Perry nousi voittajaksi 3–5-tappioasemasta 9–5-voittoon. Vuoden 2009 "The Rocket" aloitti upeasti voittamalla neljättä kertaa "Saga Insurance Masters" -turnauksen. Finaalissa, jossa O’Sullivan nousi 5–7 tappioasemasta voittoon, kaatui hallitseva mestari Mark Selby erin 10–8. Kevät ei muuten sujunut kovin mallikkaasti, vaan O’Sullivan kärsi pelitason epätasaisuudesta. Maailmanmestaruuden puolustaminen päättyi jo toisella kierroksella, jolloin nuori pohjoisirlantilainen Mark Allen yllätti O’Sullivanin erittäin tasokkaalla hyökkäysvoittoisella pelillä. O’Sullivan kuitenkin varmisti ykköspelaajan paikan seuraavalla kaudelle lähdettäessä. "Premier League" tuotti "The Rocketille" jo viidennen peräkkäisen, ja yhteensä kahdenksannen, voiton.


title: Ronnie O’Sullivan

text: Kausi 2009–2010 käynnistyi O’Sullivanin osalta loistavasti Kiinan Shanghaissa, jossa hän voitti kauden avausturnauksen finaalissa nuoren kiinalaislahjakkuuden Liang Wenbon erin 10–5. Finaali oli Wenbon uran paras saavutus, mutta aivan vielä ei 21-vuotiaalla ollut rahkeita haastaa "The Rocketia" loppuottelussa. Näin Ronnien pistejahti hallitsevan maailmanmestarin John Higginsin saavuttamiseksi "Provisional Ranking" -listalla sai hyvän alun. O’Sullivan pudotti itse Higginsin selkein 6–1-lukemin välierässä ennen loppuottelua. Higgins pudotti O’Sullivanin kuitenkin jo toisella kierroksella "Grand Prix" -turnauksessa ja eteni itse semifinaaliin ja kasvatti näin listajohtoaan. "Pukka Pies UK Championship" -turnauksessa O’Sullivan kohtasi jälleen Higginsin – tällä kerralla semifinaalissa, jossa "The Rocket" nousi 1–8-tappioasemasta tasoihin 8–8 vain hävitäkseen viimeisen ja ratkaisevan erän. "Premier Leaguessa" Shaun Murphy katkaisi O’Sullivanin viiden peräkkäisen voiton putken ja näin "The Rocket" hävisi ensimmäistä kertaa tämän turnauksen finaalissa (erät 7–3). Kevätkausi käynnistyi hyvin O’Sullivanin osalta, mutta viidennen "Masters"-tittelin eteen tuli seisomaan Mark Selby, joka otti revanssin edellisvuoden finaalista erin 10–9. "Welsh Openissakin" O’Sullivan esiintyi jälleen edukseen voittamalla yhden ottelun jopa puhtaasti 5–0, mutta semifinaalissa jälleen kerran tällä kaudella John Higgins osoitti olevansa hurjassa vireessä ja voitti tasokkaan ottelun 6–4. Higgins voitti lopulta myös koko turnauksen ja teki O’Sullivanin ykköspelaajan aseman puolustamisen lähes mahdottomaksi ajatellen seuraavaa kautta. Steve Davisin yllätettyä 52-vuotiaana maailmanmestaruuskisojen toisella kierroksella ennakkosuosikki Higginsin, O’Sullivanin tie näytti olevan auki mestaruustaistossa, mutta 11–9 johdostaan huolimatta "The Rocket" hävisi neljännesfinaaliottelunsa Mark Selbylle, eikä näin saanut revanssia "Mastersin" finaalista.


title: Ronnie O’Sullivan

text: Kausi 2010–2011 toi mukanaan muutoksia ranking-listasysteemiin ja myös pienempiä ranking-turnauksia. Kesällä pelatussa "Star Xing Pai Players Tour Championship 4" -turnauksessa O’Sullivan eteni finaaliin, jossa kuitenkin Barry Pinches oli etevämpi erin 4–3. Syyskuussa "The Rocket" nousi jälleen maksimibreikkilistan kärkeen "12bet.com World Open" -turnauksessa suorittamallaan 147 pisteen lyöntisarjalla. "World Openin" finaali jäi ranking-turnausten parhaaksi saavutukseksi kauden alkupuoliskolla O’Sullivanin osalta, mutta "Premier Leaguessa" "The Rocket" otti jälleen pokaalin kotiin voittaen finaalin vakuuttavasti erin 7–1 Shaun Murphyä vastaan. O’Sullivan voitti myös ensimmäistä kertaa järjestetyn "Power Snooker" -tapahtuman, jossa pelataan yleisöystävällisempää pistepelimuotoa snookerista. "The Masters" päättyi tammikuussa 2011 Ronnien osalta jo ensimmäisellä kierroksella, jolloin tappio tuli Mark Allenia vastaan.


title: Ronnie O’Sullivan

text: Ronnie O’Sullivanin lyöntitekniikkaa pidetään yhtenä maailman parhaimmista ja hän on taitava "break builder", eli lyöntisarjan rakentaja. Erityisesti arvostetaan hänen tapaansa siirrellä valkoisella pallolla osuman jälkeen punaisia palloja paremmin lyötäviksi samalla kun hän lyö väripalloa pussiin. Hänen nimissä on viisi maailman nopeinta "maksimibreikkiä", joista nopeimman tekemiseen kului aikaa 5 minuuttia ja 20 sekuntia. Tässä hän onnistui vuoden 1997 maailmanmestaruuskilpailuissa 21. huhtikuuta ensimmäisellä kierroksella Mick Pricea vastaan.


title: Ronnie O’Sullivan

text: Toinen ennätys, joka O’Sullivanilla on hallussaan, on suurin määrä yli sadan pisteen lyöntisarjoja "paras yhdeksästä" -ottelussa. Tällöin hän voitti Ali Carterin 5–2 ja jokaisessa viidessä erässä hän teki yli "sataset" joista yksi oli 147 (147, 129, 122, 108 ja 107). Tämä tapahtui 8. marraskuuta 2007 "Northern Ireland Trophy"-turnauksessa. Koko uransa aikana O’Sullivan on tehnyt yli 900 yli sadan pisteen lyöntisarjaa.


title: Ronnie O’Sullivan

text:
O’Sullivan pidetään myös värikkäänä persoonana. Pelin suhteen hän vaatii itseltään täydellisyyttä ja jos tämä ei onnistu, saattaa hän tehdä jotakin täysin odottamatonta. Näin kävi "UK Championshipissa" vuonna 2006 kun hän herätti kohua luovuttamalla puolivälierässä Stephen Hendrylle, oltuaan tappioasemassa erin 4–1. O’Sullivan päätti luovuttaa, kun hän epäonnistui helpossa lyönnissä ja lyöntisarja jäi 24 pisteen mittaiseksi. O’Sullivan perusteli luovuttamistaan sillä, että hän on perfektionisti. Myöhemmin O’Sullivan kuitenkin pahoitteli luovutustaan. Vuoden 2008 "China Open" -turnauksessa, hävittyään Marco Fu'lle, lehdistötilaisuudessa O’Sullivan aiheutti jälleen pahennusta härskeillä kommenteillaan haastattelun yhteydessä kun haastattelua käännettiin kiinaksi. Aikaisemmin urallaan Ronnie on menettänyt turnausvoiton vuoden 1998 "Benson & Hedges Irish Masters" -turnauksessa, jolloin hänen verestään löydettiin kannabista, ja vuoden 1996 maailmanmestaruusturnauksessa O’Sullivan kävi tuolloisen mediavastaavan, ja nykyisen kilpailujohtajan, Mike Ganleyn kimppuun saaden tästä hyvästä maailmanliitolta 30 000 punnan sakot ja kahden vuoden ehdollisen kilpailukiellon..
Vuonna 2010 O’Sullivan aiheutti jälleen hämmennystä "12bet.com World Open" -turnauksessa, jossa hän ottelussaan Mark Kingiä vastaan kysyi tuomari Jan Verhaasilta, pussitettuaan yhden punaisen ja tämän jälkeen mustan pallon, että onko maksimibreikistä luvassa rahapalkinto. Tuomarin selvitettyä asian kävi ilmi, että erillistä palkintoa ei tästä ole tiedossa, johon O’Sullivan totesi, että siinä tapauksessa hän jättää viimeisen mustan pallon pöydälle ja näin ollen lyöntisarjan tasaan 140. "The Rocket" teki kuin tekikin 140 pistettä, jonka jälkeen hän kätteli vastustajaansa, mutta jatkoi kuitenkin loppuun asti tuomarin kehoitettua häntä lyömään viimeisenkin mustan pussiin.


title: Ronnie O’Sullivan

text: Ronnie on myös taitava pool-biljardin pelaaja ja pelaa pool-kilpailuja menestyksekkäästi ympäri maailmaa. Hän aloitti alun perin "poolin" pelaamisen, koska sillä ansaitsi paremmin kuin snookerilla.


title: Ronnie O’Sullivan

text: O’Sullivan on urallaan voittanut yli 8 miljoonaa englannin puntaa turnauspalkintorahaa.


title: Masakatsu Kotozakura

text: Masakatsu Kotozakura (, oikea nimi Kamatani Norio (), s. 26. marraskuuta 1940, Kurayoshi-shi (倉吉市), Tōhaku-gun (東伯郡), Tottori-ken (鳥取県), Japani – 14. elokuuta 2007), sittemmin valmentajanimeltään Yoshikane Sadogatake () oli ammattisumopainin historian 53. suurmestari. Kotozakura syntyi poliisin ja kotiäidin poikana taajamassa, joka nyttemmin tunnetaan Kurayoshin kaupunkina Tottorin prefektuurissa.


title: Masakatsu Kotozakura

text: Sumo kuului perheen elämään jo varhain. Isä osallistui paikallisiin amatööriturnauksiin ja isoisän nuorempi veli oli ollut ammattiottelija Osakan ja Kioton sumo-organisaatioiden järjestämissä turnauksissa. Poliisina työskennellyt isä piti pojalleen kovaa, mutta oikeudenmukaista kuria painottamalla hyvien tapojen ja itsekurin merkitystä. Tämä kasvatti pojalle suorasukaisen ja periksiantamattoman luonteen, josta oli suurta hyötyä hänen vastaisella ottelu-urallaan.


title: Masakatsu Kotozakura

text: 182-senttiseksi lopulta kasvanut Norio oli jo alaluokilla suurikokoinen ja alkoi harrastaa kilpajudoa yläasteikään ehdittyään. Hän oli erinomainen judoka ja saavutti ensimmäisen asteen mustan vyön, joka oli tuolloin ennen kuulumatonta teinipojalle. Urheilullinen lahjakkuus oli muutoinkin ilmeistä, sillä menestystä tuli myös kuulantyönnössä ja muissa yleisurheilulajeissa. Lukioikäisenä hän osallistui maanlaajuiseen opiskelijoiden sumoturnaukseen sijoittuen yksilösarjassa kolmanneksi. Vanhemmat olisivat halunneet hänen jatkavan judon parissa, mutta veri veti jo kohti ammattisumoa.


title: Masakatsu Kotozakura

text: Norio onnistui yhyttämään kotikaupungistaan tuolloisen Sadogatake-tallin omistajan (entisen komusubi Kotonishikin) tuttavan ja pyysi tätä toimimaan välittäjänä Sadogatake-tallin ja vanhempiensa välillä, jotka sitten suostuivatkin poikansa aneluihin saada aloittaa ammattisumoura.


title: Masakatsu Kotozakura

text: Nuorukainen aloitti uransa käyttäen ottelunimenään sukunimeään Kamatani tammikuun 1959 turnauksessa. Pian tallin omistaja antoi hänelle tallin perinteiden mukaisen ottelunimen, joka Sadogataken tapauksessa alkaa (nyttemmin poikkeuksetta) japanilaista kielisoitinta, kotoa, merkitsevällä kanji-merkillä ja joka päättyi kirsikankukkaa tarkoittavalla kanjilla, sillä nuorukaisen kotikaupunki oli kuuluisa kukkivista kirsikkapuistaan.


title: Masakatsu Kotozakura

text: Kotozakura vakiintui Kamatanin ottelunimeksi koko hänen ottelu-uransa ajaksi. Hyvin tavallista on, että ammattisumopainija vaihtaa taikauskoisista syistä ottelunimeään tai muokkaa sen kirjoitusasua muutamia kertoja uransa aikana. Ottelunimen jälkimmäistä ja henkilökohtaisempaa osaa Kotozakura vaihtoi muutaman kerran oikeasta nimestään Norio muotoon Masakatsu, palasi takaisin Norioon ja lopulta uudelleen Masakatsuun.


title: Masakatsu Kotozakura

text: Kotozakura voitti vähintään kuusi ottelua jokaisessa käymässään turnauksessa uransa aluksi. Koska neljään alimpaan divisioonaan kuuluvat ottelevat vain seitsemästi turnauksen aikana, nousi nuoren lupauksen rankingsijoitus kohisten kuutosdivisioonan pohjalta nelosdivisioonan puolivälin paikkeille tultaessa tammikuun 1960 turnaukseen, jonka nelosdivisioonan turnausvoiton hän onnistui ottamaan varmistaen samalla paikkansa ensi kertaa kolmosdivisioonassa, jossa vastus alkoi ensi kerran toden teolla koveta.


title: Masakatsu Kotozakura

text: Kotozakura pyrki nuorten ottelijoiden tapaan kehittämään fysiikkaansa ja nostamaan hallitusti painoaan sumolle ominaisten vaatimusten mukaisesti yrittäen samalla vieroittaa itseään judolle tyypillisten heittotekniikoiden käytöstä, joista sumossa oli usein enemmän haittaa kuin hyötyä. Sekä tallin omistava valmentaja (shishō) että sen tuolloin korkea-arvoisin ottelija, mestari Kotogahama suoranaisesti kielsivät häneltä heittoyritykset ja kehottivat voimallisesti häntä keskittymään otteen hankkimiseen vastustajan vyöltä ja eteenpäin suuntautuvan liikkeen ylläpitämiseen.


title: Masakatsu Kotozakura

text: Nopeatempoisen ottelun tuoksinassa nuorena opitut vaistonvaraiset tekniikat istuivat kuitenkin tiukassa, joten Kotozakura lähetettiin oppiin läheiseen Nishonoseki-talliin, josta Sadogatake-talli oli haarautunut erilleen vain muutamia vuosia aiemmin. Siellä häneen paneutui Takimiyama, joka aiemmin oli harjoituttanut Kotozakuraa vain puolisen vuotta vanhempaa Taihoa, joka tuolloin oli jo matkalla kohti suurmestarin arvoa kaikkien aikojen nuorimpana. Ankaran harjoittelun tuloksena Kotozakura onnistui vakiinnuttamaan tavaramerkikseen muodostuneen ottelutyylinsä, joka perustui kursailemattomaan otsa edellä tapahtuvaan syöksyyn ottelun alussa, jota seurasi sisäpuolinen ote vastustajan vyöstä oikealla kädellä ja kurotus vastustajan selän yli pyrkimyksenä saada vasemmalla kädellä ulkopuolinen ote vyön takaosasta.


title: Masakatsu Kotozakura

text: Kolmen ja puolen vuoden nopea eteneminen johti sekitoriksi nousemiseen heinäkuussa 1962. Tuolloin Kotozakura siis rankattiin ensimmäistä kertaa kakkosdivisioonaan oikeuttavaan arvoon. Tämä on aina suurmestariksikin kenties aikanaan yltävän ottelijan uran merkittävimpiä virstanpylväitä, sillä kakkosdivisioonan pohjan ja kolmosdivisioonan kärjen välillä on suuri periaatteellinen ja käytännöllinen ero, vaikka ottelijoiden kyvykkyys onkin luonnollisesti liukuva jatkumo, joka ei divisioonarajoja sinänsä tunne.


title: Masakatsu Kotozakura

text: Kotozakura jatkoi kakkosdivisioonassa erinomaisia otteitaan ottaen kahdesti divisioonakohtaisen turnausvoiton nousten maaliskuun 1963 turnauksen alla ykkösdivisioonaan. Ensiyritys ei johtanut paikan vakiinnuttamiseen vaan 22-vuotias maegashira (ykkösdivisioonan alin ja selvästi yleisin arvo) putosi takaisin kakkosdivisioonaan noustakseen sieltä kuitenkin takaisin ylös heinäkuuksi.


title: Masakatsu Kotozakura

text: Marraskuun 1963 turnauksessa Kotozakuran arvo oli jo maegashira hitto, joiksi kutsutaan kahta ylintä maegashiraa noin 30–40:n joukosta. Hän oli nyt lähellä nousta neljän korkeimman arvon haltijoiden joukkoon eli sanyakuun, johon oikeuttavia arvoja pitää hallussaan kulloinkin tavallisimmin noin kymmenestä ottelijasta muodostuva eliittijoukko. Turnauksen toisena päivänä Sadogatake-tallissa koettiin kuitenkin harvinainen murhenäytelmä.


title: Masakatsu Kotozakura

text: Tallin ottelijoista osa oli valmistanut huolimattomasti ja syönyt pallokalaa, fugua, joka sisältää erityisesti maksassaan ja munasarjoissaan syanidia 1200 kertaa myrkyllisempää tetrodotoksiinia, joka lamaannuttaa tajuntansa säilyttävän uhrin lihastoiminnan ja tukehduttaa hänet lopuksi, ellei elimistöön joutuneen myrkyn määrä ole riittävän pieni, jotta uhrin hengitystä ja verenkiertoa voidaan pitää ulkoisesti yllä niin pitkään, että myrkky ehtii poistua elimistöstä. Vastalääkettä ei tunneta. Myrkyllisyydestään huolimatta – tai kenties pikemminkin juuri siksi – Japanissa fugua pidetään syöjänsä kielelle erikoisen tuntemuksen tuottavana suurena herkkuna, jota laillisesti saavat käsitellä vain siihen erityisesti kelpuutetut kokit.


title: Masakatsu Kotozakura

text: Kuudesta kalaa syöneestä kaksi menehtyi. Kotozakura järkyttyi tallitoveriensa kohtalosta ja hävisi monta ottelua peräkkäin. Hän pystyi kuitenkin kokoamaan itsensä ja voitti jälkimmäisellä turnausviikolla useita itseään korkea-arvoisempia ottelijoita mukaan lukien mestarit Tochihikari, Kitabayama ja Yutakayama. Hänet palkittiin erinomaisista otteista jaettavalla shukun-shō (殊勲賞) -palkinnolla ja nostettiin sanyakuun seuraavaksi turnaukseksi.


title: Masakatsu Kotozakura

text: Komusubin jo varsin korkeassa arvossa Kotozakura kohtasi tammikuun 1964 turnauksen kuudentena päivänä suurmestari Kashiwadon, joka heitti Kotozakuran ottelukehän reunalta alas kierteisellä taaksepäin suuntautuvalla heitolla, utcharilla, kaatuen itse samalla ulos kehästä. Erotuomari osoitti Kotozakuran voittajaksi, mutta otteluita tarkkailevat viisi valmentajaa käänsivät äänestyksessään ottelun Kashiwadon voitoksi. Tämä ei varmastikaan suuremmin huolettanut Kotozakuraa, joka kaatuessaan oli saanut nilkkaansa useita murtumia. Lisäksi hänen polvensa oli sijoiltaan.


title: Masakatsu Kotozakura

text: Tuolloin ei vielä ollut käytössä (nyttemmin jo käytöstä poistettua) loukkaantuneiden ottelijoiden tilannetta helpottavaa ns. kōshō seido -järjestelyä, jossa loukkaantumisen aiheuttamaa ranking-arvon pudotusta lievennetään sallimalla ottelijalle poissaolo yhdestä turnauksesta ilman vaikutusta arvoon, vaan Kotozakura putosi toukokuuksi 1964 aina ykkösdivisioonan pohjalle asti. Hän oli tuolloin vielä toipilas, mutta pakotettu tekemään parhaansa puolikuntoisenakin yrittäessään estää putoamisensa takaisin kakkosdivisioonaan. Yritys oli kuitenkin tuhoon toimittu, ja turnaus päättyi tulokseen 5–10. Kakkosdivisioona kutsui vielä viimeistä kertaa.


title: Masakatsu Kotozakura

text: Peräänantamattomuus nosti hänet vielä samana vuonna takaisin ykkösdivisioonaan ja hän onnistui vakiinnuttamaan paikkansa sanyakussa. Muutamaa vuotta nuoremmat kilpakumppanit Kitanofuji ja Tamanoumi olivat kuitenkin häntä koko ajan hieman edellä ja onnistuivat kumpainenkin nousemaan mestareiksi loppuvuodesta 1966.


title: Masakatsu Kotozakura

text: Syyskuussa 1967 Kotozakuran tilaisuus koitti. Edellisessä turnauksessa hän oli jo sekiwaken kolmanneksi korkeimmassa arvossa voittanut kolme mestaria ja saanut erinomaisesta taistelutahdosta jaettavan kantō-shō (敢闘賞) -palkinnon toisen kerran urallaan. Nyt Kotozakura peittosi niin suurmestarit Kashiwadon ja Sadanoyaman kuin mestarit Yutakayaman ja Kitanofujinkin päätyen yhteentoista voittoon ja neljään tappioon. Hänet palkittiin uransa neljännellä shukun-shō-palkinnolla ja nousulla mestarin toiseksi korkeimpaan arvoon hieman alle 27-vuotiaana.


title: Masakatsu Kotozakura

text: Vaikka Kotozakura saavuttikin heinäkuussa 1968 ja maaliskuussa 1969 uransa kaksi ensimmäistä yhteensä viidestä ykkösdivisioonan turnausvoitosta, ei häntä kuitenkaan pidetty kovin varteenotettavana ehdokkaana tavoittelemaan suurmestarin arvoa. Häntä vaivasivat yhtenään sinänsä lievähköt loukkaantumiset, jotka estivät suurmestarin arvon tavoittelun ja sysäsivät hänet kolmasti kadobanin asemaan.


title: Masakatsu Kotozakura

text: Kadoban on mestari, joka on turnauksessa hävinnyt joko suoranaisten ottelutappioiden tai loukkaantumisista aiheutuvien poissaolojen vuoksi enemmän otteluja kuin on niitä voittanut. Vuodesta 1967 voimassa olleen uudistetun säännön perusteella kadoban menettää mestarin arvonsa mikäli hän kahdessa peräkkäisessä turnauksessa kärsii kummassakin enemmän tappioita kuin saavuttaa voittoja. Aiemmin sallittiin kolmaskin tappiollinen turnaus, mutta sääntöä kiristettiin. Siihen kuitenkin luotiin takaportiksi mahdollisuus saada mestarin arvo takaisin mikäli välittömästi arvonmenetystä seuraavassa turnauksessa saavuttaa vähintään kymmenen voittoa. Kotozakura onnistui selvittämään kadoban-uhat kunniakkaasti, mutta suuren yleisön silmissä hän oli leimautunut eräänlaiseksi kakkosviulun soittajaksi, joka ei koskaan nousisi aivan huipulle asti.


title: Masakatsu Kotozakura

text: Kitanofuji ja Tamanoumi olivat nousseet suurmestareiksi yhtä aikaa tammikuussa 1970. Tamanoumi kuoli kuitenkin traagisesti lokakuussa 1971 vain 27-vuotiaana umpisuolen puhkeamisen aiheuttamiin komplikaatioihin, joten vuodenvaihteessa 1972–73 Kitanofuji oli ainoa yokozuna.


title: Masakatsu Kotozakura

text: Marraskuussa 1972 Kotozakura otteli jo 31. turnaustaan mestarin arvossa. Hänen painonsa oli vakiintunut tuolloin suhteelliseen korkeaan 150 kiloon ja hän oli monien loukkaantumisten karkaisemana viimeistellyt tekniikkansa, joka perustui vastustajan painopistettä nostaviin, oikean käden ylöspäin suuntautuvaan, jatkuvaan työntöön ja vasemman käden vastustajan kaulaan kohdistuviin, voimakkaisiin työntöihin. Vaikka kahdeksantena turnauspäivänä Kotozakura hävisikin komusubi Kongōlle, hän varmisti kolmannen turnausvoittonsa jo viimeistä edellisenä eli 14. turnauspäivänä voittamalla suurmestari Kitanofujin paiskaten tämän selälleen vakuuttavalla oshitaoshilla. Turnausvoitto oli Kotozakuralle ensimmäinen kolmeen ja puoleen vuoteen ja vihdoinkin nousu suurmestariksi vaikutti mahdolliselta. Se toki edellytti erinomaista tulosta myös tammikuun 1973 turnauksessa.


title: Masakatsu Kotozakura

text: Tsunatorin, suurmestariksi ehdolla olevan mestarin, tammikuun turnaus alkoi lupaavasti kymmenellä voitolla. Yhdentenätoista päivänä vastaan asettui mestari Wajima, joka oli myös hyvässä vireessä hävittyään vasta yhden ottelun. Wajima sai uhkaavasti mieliotteensa Kotozakuran vyöltä, mutta tämä vastasi päättäväisellä nodo-wa-työnnöllä, joka taivutti Wajiman ylävartalon taaksepäin ja sai Wajiman peräytymään ulos kehästä. Maegashira Fukunohana voitti yllättäen Kotozakuran turnauksen viimeisinä päivinä, mutta tämä jäi hänen ainoaksi tappiokseen. Kaksi perättäistä 14–1-turnausvoittoa eivät jättäneet sijaa jossitteluille vaan 32-vuotias mestari ylennettiin vihdoin suurmestariksi.


title: Masakatsu Kotozakura

text: Edesmenneen Tamanoumin tavoin Kotozakura valitsi suurmestarin esittäytymisseremoniassa (yokozuna dohyō-iri) käyttämäkseen tyyliksi shiranui-gatan, joka symboloi yleisemmästä unryu-gatasta poiketen puhtaasti hyökkäyspainotteista ottelutyyliä. Tamanoumin kuolema sekä Kotozakuran että hänen tavoin shiranui-gataa sittemmin käyttäneiden suurmestareiden Asahifuji ja Wakanohana III lyhyeksi jääneet kaudet suurmestareina synnyttivät taikauskon shiranui-gatan pahaenteisyydestä. Oli pitkään epävarmaa, suostuuko yksikään tuleva suurmestari sitä enää käyttämään ja ottamaan suurmestarin vyöhönsä shiranuita merkitseviä kahta pientä lenkkiä unryun yhden ison asemesta. Vuonna 2007 suurmestariksi noussut Hakuho Shō Miyagino-tallinsa perinteiden mukaisesti jatkaa nyt shiranui-gatan perinteitä.


title: Masakatsu Kotozakura

text: 32-vuotiaana Kotozakura oli mitä ilmeisimmin jo lähellä uransa päätepysäkkiä eikä häneen kohdistettukaan suuria menestysodotuksia nuorempina suurmestareiksi nousevien miesten tavoin. Kolmannessa suurmestarin arvossa käymässään turnauksessa heinäkuussa 1973 Kotozakura tavoitteli kuitenkin taas turnausvoittoa. Viimeisen turnauspäivän ottelujen jälkeen sekä Kotozakuralla että Kitanofujilla oli 14 voittoa ja yksi tappio, joten turnausvoiton ratkaisemiseksi jouduttiin turvautumaan ylimääräiseen playoff-otteluun, jossa Kotozakura sai aluksi otteen Kitanofujin vyöstä molemmilla käsillä. Kitanofujin yrittäessä vaihtaa huonoa oikean käden otettaan Kotozakura puski hänet vastustamattomasti ulos kehästä. Turnausvoitto oli Kotozakuran ainoa suurmestarin arvossa saavutettu ja kaiken kaikkiaan hänen uransa viides. Samalla se jäi viimeiseksi.


title: Masakatsu Kotozakura

text: Kolme turnausta myöhemmin tammikuussa 1974 Kotozakura vetäytyi viidennen päivän jälkeen loukattuaan vasemman polvensa. Hän palasi kehään seuraavassa turnauksessa maaliskuussa, mutta sai vain aikaiseksi suurmestarille surkean 8-7-saldon. Toukokuussa vain parin ottelun jälkeen vamma äityi jälleen ja turnaus oli jätettävä kesken. Juuri ennen heinäkuun 1974 turnauksen alkua oli käynyt selväksi, että vaikka tahto kuntoutua ja palata kehään ei horjunut, antoi keho periksi, ja Kotozakura oli pakotettu ilmoittamaan ammattisumoliitto Nihon Sumō Kyōkaille ja medialle aktiiviuransa päättymisestä. Koska heinäkuun turnauksen rankinglista oli julkistettu jo kesäkuun puolella, näkyy Kotozakuran ottelunimi vielä siinä, vaikkei hän enää heinäkuussa siis otellutkaan.


title: Masakatsu Kotozakura

text: Kotozakura otti haltuunsa Shirataman valmentajalisenssin sen 11. haltijana aikomuksenaan ilmeisesti jäädä shishōnsa, entisen komusubi Kotonishikin, alaisuuteen, kunnes tämä täyttäisi eläkkeelle pakottavat 65 vuotta vuonna 1987, jolloin Kotozakura seuraisi häntä Sadogatake-tallin seuraavana shishōna. Mahdollisesti hän suunnitteli shishōn luvalla erkaantumista oman tallinsa shishōksi jossain vaiheessa. Nämä suunnitelmat muuttuivat kuitenkin dramaattisesti, kun 14. heinäkuuta 1974 Sadogatake Oyakata menehtyi äkillisesti 52-vuotiaana vain kymmenen päivää menestyneimmän oppilaansa lopettamisilmoituksen jälkeen. Kotozakura joutui siis ottamaan tallinsa johtajuuden vastaan käytännöllisesti katsoen välittömästi aktiiviuransa päättymisen jälkeen.


title: Masakatsu Kotozakura

text: Kotozakura oli vuosina 1974–2005 perinteiltään vanhan, joskin vasta vuonna 1955 uudelleen perustetun Sadogatake-tallin 12. shishō, joka tässä ominaisuudessa tunnettiin nimellä Sadogatake Yoshikane (佐渡ヶ嶽 慶兼). ”Rohkeana härkänä” (Mō-Gyū, 猛牛) aikanaan tunnettu valmentaja piti yllä intohimonsa ammattisumoa kohtaan ja onnistui heikkenevästä terveydestään (vaikea diabetes ja siitä aiheutuva jalan amputaatio 2005 ja sydänleikkaus 2006) huolimatta valmentamaan useita oppilaitaan ykkösdivisioonan turnausvoittajiksi (Kotokaze, Kotonishiki, Kotofuji & Kotomitsuki) ja aina mestareiksi asti (Kotokaze & Kotooshu). Sekiwakeksi asti yltänyt Kotonowaka nai Sadogataken tyttären 90-luvun puolivälissä ja ammattisumon perinteiden mukaisesti Sadogatake adoptoi hänet seuraajakseen.


title: Masakatsu Kotozakura

text: Marraskuussa 2005 vanha Sadogatake täytti 65 vuotta, ja tuli aika antaa talli vävyn johdettavaksi, joka tallin 13. shishōna käyttää nimeä Sadogatake Mitsumune (佐渡ヶ嶽 満宗). Vain kolmisen viikkoa entisen oppilaansa Kotomitsukin ōzekiksi nousemisen jälkeen vanha suurmestari menehtyi 14. elokuuta 2007 66-vuotiaana verenmyrkytykseen hänelle tehdyn leikkauksen jälkeen chibalaisessa sairaalassa.


title: ICCL

text: ICCL, koko nimeltään "The unbearable sweetness of the ICCL" on 2. syyskuuta 2002 alkanut verkkosarjakuva. Sarja on piirretty pääasiassa yhdistäen hahmoihin käytettyä vektorigrafiikkaa ja taustojen 3D-renderöintejä. Sarja perustuu piirtäjänsä, Ari Sovijärven novelliin "EVVK:n sietämätön ihanuus", jonka tarinaa sarjakuva löyhästi seuraa laajentaen tapahtumia paljon alkuperäistä tekstiä pidemmälle. Sarja koostuu noin 10 sarjakuvastrippiä pitkistä tarinoista, jotka kannattavat pitkää koko sarjan kestävää juonta. Sarja on sekoitus mustaa tragikoomista huumoria ja parodiaa yhteiskunnasta, TV-sarjoista sekä elokuvista.


title: ICCL

text: Sarja on ilmestynyt kotisivuillaan 2002 lähtien ja 2003 lähtien Bittivuoto.net-sivustolla.


title: ICCL

text: "ICCL" kertoo Simon J. Freemanin elämästä mielikuvitteellisessa Inxa Kity-nimisessä pikkukaupungissa, Nunavutin territoriossa Kanadassa. Pikkurikoksilla ja huijauksilla elävä lastenkodista ystävänsä Jay "Propellerhead" Sheridanin kanssa paennut Simon pyrkii elämään välttäen rehellistä työtä. Hänen maailmassaan helppo raha pienellä kieroilulla voittaa rehellisen työn koska tahansa. Simonin elämä kuitenkin muuttuu hänen ottaessaan vastaan ATK-puhelintuen paikan kaupunkia käytännössä elättävästä paperitehtaasta, jossa hän tapaa elämäänsä turhautuneen entisen brittiläisen ATK-alan yksityisyrittäjän, Deirdre Travaglian. Simonin elämä on tasapainoilua selvitä työelämässä tekemällä mahdollisimman vähän.


title: Apple I

text: Apple I oli varhainen mikrotietokone. Apple I:n suunnitteli Steve Wozniak alun perin henkilökohtaiseen käyttöön. Wozniakin ystävä Steve Jobs sai idean ryhtyä myymään tietokonetta. Huhtikuussa 1976 siitä tuli Applen ensimmäinen myyntituote. Laitteen myyntihinnaksi oli suunniteltu 777,77 dollaria, mutta Jobs piti sitä liian suurena ja hinta laskettiin 666,66 dollariin juuri ennen julkistusta. Apple I:tä valmistettiin noin 200 kappaletta. Toisin kuin muut aikansa harrastekäyttöön tarkoitetut tietokoneet joita myytiin rakennussarjoina, Apple I oli valmiiksi koottu piirilevy joka sisälsi noin 30 mikropiiriä. Käyttökuntoinen tietokone vaati kuitenkin vielä sen, että käyttäjän täytyi itse lisätä kotelo, virtalähde, näppäimistö ja tietokonenäyttö. Myöhemmin julkaistiin lisävarusteena kasettiliitäntä tallennusta varten 75 dollarin hintaan.


title: Apple I

text: Apple I:tä pidetään toisinaan ensimmäisenä täysin valmiiksi koottuna myytävänä henkilökohtaisena tietokoneena; toisten mielestä tästä kuuluu kuitenkin aiheellisesti kunnia muille laitteille, kuten Datapoint 2200:lle.


title: Apple I

text: Apple I erosi muista kilpailijoistaan näppäimistön ja näytön osalta. Kilpailevat tietokoneet, kuten Altair 8800, oli yleensä ohjelmoitava etupaneelissa olevia vipuja kääntämällä ja ne käyttivät merkkivaloja (yleensä punaisia LEDejä) näyttönä, ja niitä piti laajentaa erillisellä laitteistolla jotta niihin voitiin liittää näppäimistö ja näyttö. Tämän takia Apple I oli aikanaan innovatiivinen laite huolimatta siitä että siitä puuttui grafiikka- ja ääniominaisuudet. Apple I:n valmistus loppui maaliskuussa 1977, jolloin sen korvasi Apple II.


title: Apple I

text: Vuonna 2005 arvioitiin Apple I:siä olevan vielä 30 - 50 jäljellä, mikä tekee niistä keräilyharvinaisuuksia. Apple I huutokaupattiin 50 000 dollarilla vuonna 1999; tyypillisempi hinta on kuitenkin 14 000 - 16 000 dollaria. Nykyaikaisista komponenteista valmistettu Apple I:n kanssa ohjelmistoyhteensopiva Replica I julkaistiin vuonna 2003 noin 200 dollarin hintaan.


title: Apple I

text: Vuonna 2013 järjestetyissä huutokaupoissa toimintakuntoisten Apple I -koneiden hinnaksi muodostui noin 500 000 euroa. Eräässä huutokaupassa lähtöhinnaksi oli asetettu reilu 200 000 euroa.


title: Merirosvoraha

text: Merirosvoraha (puhekielessä merkkari) on alun perin salmiakista tehty makeinen. Merirosvoraha jäljittelee kolikkoa, ja sen pinnan merirosvoteemaiset kuva-aiheet vaihtelevat erilaisista aseista ja pääkallosta ja sääriluista papukaijoihin.


title: Merirosvoraha

text: Suomessa merirosvorahoja valmistaa nykyään Fazer, mutta samantapaisia makeisia on saatavilla myös muiden valmistajien tuotteina.